polyglot-tagger/wikipedia-language-snippets-filtered huggingface dataset:
ಡೌನ್‌ಟೌನ್ ಒರ್ಲ್ಯಾಂಡೊಗೆ ಹತ್ತಿರದಲ್ಲಿಯೇ ಇರುವ ಒರ್ಲ್ಯಾಂಡೊ ಫ್ಯಾಶನ್ ಸ್ಕ್ವೇರ್ ಒಂದು ಒಳಾಂಗಣ ವ್ಯಾಪಾರ ಮಳಿಗೆಯಾಗಿದ್ದು, ನಗರದಲ್ಲಿ ಆರಂಭಗೊಂಡ ಮೊದಲ ಮಳಿಗೆಗಳಲ್ಲಿ ಒಂದಾಗಿದೆ. ಈ ಮಾಲ್‌ನಲ್ಲಿ 4 ಆಂಕರ್ ಡಿಪಾರ್ಟ್‌ಮೆಂಟ್ ಸ್ಟೋರ್‌ಗಳು ಇವೆ ಮತ್ತು ಒಂದು 14-ಸ್ಕ್ರೀನ್ ಪ್ರೀಮಿಯರ್ ಸಿನಿಮಾ ಥಿಯೇಟರ್ ಇದೆ.
ಇಂಟರ್‌ನ್ಯಾಶನಲ್ ಡ್ರೈವ್ ನಲ್ಲಿ ಇರುವ ಫೆಸ್ಟಿಬಲ್ ಬೇ ಮಾಲ್ ನಲ್ಲಿ ಅಂಗಡಿಗಳು, ಒಂದು ಸ್ಕೇಟ್ ಪಾರ್ಕ್‌ ಮತ್ತು ಒಂದು ರಂಗಮಂದಿರ ಇದೆ.
ಎಸ್‌ಆರ್ 408ನ ಸ್ವಲ್ಪ ಉತ್ತರಕ್ಕೆ ಇರುವ ಎಸ್. ಅಲಫಯ ಟ್ರೈಲಲ್‌ನಲ್ಲಿ ವಾಟರ್‌ಫೋರ್ಡ್‌ ಲೇಕ್ಸ್ ಟೌನ್ ಸೆಂಟರ್ ಇದೆ. ಇದು ಓಪನ್-ಏರ್ ಮಾಲ್ ಆಗಿದ್ದು, ಇಲ್ಲಿ ಅನೇಕ ಸರಣಿ ಮಳಿಗೆಗಳು, ಸಣ್ಣ ಅಂಗಡಿಗಳು, ರೆಸ್ಟುರಾಂಟ್‌ಗಳು, ವೈದ್ಯರ ಕ್ಲಿನಿಕ್‌ಗಳು ಮತ್ತು 3ಡಿ ಇರುವ ರೀಗಲ್ ವಾಟರ್‌ಫೋರ್ಡ್‌ ಲೇಕ್ಸ್ ಸ್ಟೇಡಿಯಂ 20 ಮತ್ತು ಐಮಾಕ್ಸ್ ಡಿಜಿಟಲ್ ಇತ್ಯಾದಿ ಇವೆ. ಇದು ನಗರದ ಹೊರಭಾಗದಲ್ಲಿ, ಮಹಾನಗರಪಾಲಿಕೆಗೆ ಸೇರದ ಆರೇಂಜ್ ಕೌಂಟಿಯಲ್ಲಿದೆ.
ಇತ್ತೀಚಿನವರೆಗೂ, ವಾಲ್ಟ್ ಡಿಸ್ನಿ ಫೀಚರ್ ಅನಿಮೇಶನ್ ವಾಲ್ಟ್ ಡಿಸ್ನಿ ವರ್ಲ್ಡ್ ರೆಸಾರ್ಟ್‌ನಲ್ಲಿರುವ ಡಿಸ್ನೀಯವರ ಹಾಲಿವುಡ್‌ ಸ್ಟುಡಿಯೋಸ್ ನ ಒಂದು ಸ್ಟುಡಿಯೋದಲ್ಲಿ ಕಾರ್ಯನಿರ್ವಹಿಸುತ್ತಿತ್ತು. ಫೀಚರ್ ಅನಿಮೇಶನ್ -ಫ್ಲೋರಿಡಾ ಮುಖ್ಯವಾಗಿ ಮುಲಾನ್, ಲಿಲೊ & ಸ್ಟಿಚ್ ಚಲನಚಿತ್ರಗಳು, ಮತ್ತು ಬ್ರದರ್ ಬೀರ್ಚಲನಚಿತ್ರದ ಆರಂಭಿಕ ಹಂತಗಳನ್ನು ನಿರ್ಮಿಸಿತ್ತು. ಜೊತೆಗೆ ವಿವಿಧ ಬೇರೆ ಯೋಜನೆಗಳಿಗೂ ಕೊಡುಗೆ ನೀಡಿತ್ತು. ಟಿಎನ್‌ಎ ರಗ್ಲಿಂಗ್‌‌ನ ಮೊದಲ ಪ್ರದರ್ಶನ ಟಿಎನ್‌ಎ ಇಂಪಾಕ್ಟ್!
ಯುನಿವರ್ಸಲ್ ಸ್ಟುಡಿಯೋಸ್ ಫ್ಲೋರಿಡಾದ ಸೌಂಡ್‌‌ಸ್ಟೇಜ್ 21ದಲ್ಲಿ ಸಿದ್ಧಗೊಂಡಿದೆ. ನಿಕೆಲೊಡಿಯನ್ ಸ್ಟುಡಿಯೋಸ್ , 1990ರ ಭಾಗದಲ್ಲಿ ನೂರಾರು ಗಂಟೆಗಳ ಜಿಎಕೆ-ಫಿಲ್‌ಡ್ ಗೇಮ್‌ ಶೋಗಳನ್ನು ಮಕ್ಕಳನ್ನು ಗುರಿಯಾಗಿಟ್ಟುಕೊಂಡು ತಯಾರಿಸಿತ್ತು. ಆದರೆ ಈಗ ಯುನಿವರ್ಸಲ್ ಸ್ಟುಡಿಯೋಸ್ ಫ್ಲೋರಿಡಾದ ಹೊರಗೆ ಕಾರ್ಯನಿರ್ವಹಿಸುತ್ತಿಲ್ಲ. ಈ ಪ್ರದೇಶದಲ್ಲಿ ನಡೆಯುವ ಫ್ಲೋರಿಡಾ ಚಲನಚಿತ್ರ ಉತ್ಸವ ವು ದೇಶದಲ್ಲಿಯೇ ಅತ್ಯಂತ ಮನ್ನಣೆಯ ಪ್ರಾದೇಶಿಕ ಚಿತ್ತ್ರೋತ್ಸವವಾಗಿದೆ ಮತ್ತು ವಿಶ್ವದೆಲ್ಲೆಡೆಯ ಯುವ ಚಲನಚಿತ್ರ ತಯಾರಕರನ್ನು ಆಕರ್ಷಿಸುತ್ತದೆ. ಸ್ವತಂತ್ರ ಅಥವಾ ಕಲಾತ್ಮಕ ಚಲನಚಿತ್ರ ನಿರ್ಮಾಪಕರಲ್ಲಿ ಒರ್ಲ್ಯಾಂಡೊ ಅತ್ಯಂತ ಜನಪ್ರಿಯವಾಗಿದೆ. ಒರ್ಲ್ಯಾಂಡೊದ ಕಲಾತ್ಮಕ ಚಲನಚಿತ್ರ ಕ್ಷೇತ್ರವು ಹ್ಯಾಕ್ಸನ್ ಫಿಲ್ಮ್ಸ್ ನವರ ದಿ ಬ್ಲೇರ್ ವಿಚ್ ಪ್ರಾಜೆಕ್ಟ್ ನಂತರ ಕ್ರಿಯಾಶೀಲವಾಗಿದೆ. ಕೆಲವು ವರ್ಷಗಳ ನಂತರ ಚಾರ್ಲಿಜ್ ಥರಾನ್ ತನ್ನ ಮಾನ್ಸ್‌ಟರ್‌ ಸಿನಿಮಾಕ್ಕೆ ಅಕಾಡೆಮಿ ಅವಾರ್ಡ್ಸ ಗೆದ್ದುಕೊಂಡಳು. ಫ್ಲೋರಿಡಾ ಸ್ಟೇಟ್‌ ನೀಡುವ ಒಂದು ಚಲನಚಿತ್ರ ಉತ್ತೇಜಕವೂ ಒರ್ಲ್ಯಾಂಡೊ ಮತ್ತು ಸ್ಟೇಟ್‌ನ ಇನ್ನುಳಿದ ಭಾಗದಲ್ಲಿ ಚಲನಚಿತ್ರಗಳು ನಿರ್ಮಾಣಗೊಳ್ಳುವುದನ್ನು ಅಧಿಕಗೊಳಿಸಲು ಸಹಾಯ ಮಾಡಿದೆ.
ಮತ್ತೊಂದು ಪ್ರಮುಖ ವಲಯ ಎಂದರೆ ಚಲನಚಿತ್ರ, ದೂರದರ್ಶನ ಮತ್ತು ಎಲೆಕ್ಟ್ರಾನಿಕ್ ಗೇಮಿಂಗ್ ಉದ್ಯಮಗಳು. ಇದಕ್ಕೆ ಸಹಾಯವಾಗುವಂತೆ ಯುನಿವರ್ಸಲ್ ಸ್ಡುಡಿಯೋಸ್ , ಡಿಸ್ನಿ'ಸ್ ಹಾಲಿವುಡ್ ಸ್ಟುಡಿಯೋಸ್ , ಫುಲ್ ಸೈಲ್ ಯುನಿವರ್ಸಿಟಿ , ಫ್ಲೋರಿಡಾ ಇಂಟರ್ಯಾ‌ಆಕ್ಟೀವ್ ಎಂಟರ್‌ಟೈನ್‌ಮೆಂಟ್ ಅಕಾಡೆಮಿ , ಮತ್ತು ಇನ್ನಿತರ ಮನೋರಂಜನಾ ಕಂಪನಿಗಳು ಮತ್ತು ಸ್ಕೂಲ್‌ಗಳು ಇವೆ. ದೊಡ್ಡ ದೊಡ್ಡ ಕಾರ್ಪೊರೇಶನ್‌ಗಳ ಹಲವಾರು ಕಚೇರಿ ಸಂಕೀರ್ಣಗಳು ಒರ್ಲ್ಯಾಂಡೊದ ಉತ್ತರದಲ್ಲಿರುವ ಇಂಟರ್‌‌ಸ್ಟೇಟ್ 4 ಕಾರಿಡಾರ್‌ನ ಉದ್ದಕ್ಕೂ ತುಂಬಿವೆ. ವಿಶೇಷವಾಗಿ ಮೈಟ್‌ಲ್ಯಾಂಡ್ , ಲೇಕ್ ಮೇರಿ ಮತ್ತು ಹೀಥ್ರೋ
ದಲ್ಲಿ ಬಹಳ ಇವೆ. ಯು.ಎಸ್. ಮಾಡೆಲಿಂಗ್, ಸಿಮುಲೇಶನ್ ಮತ್ತು ಟ್ರೈನಿಂಗ್ ಉದ್ಯಮವು ಒರ್ಲ್ಯಾಂಡೊ ಪ್ರದೇಶದ ಸುತ್ತಮುತ್ತ ಇವೆ. ಅದರಲ್ಲಿಯೂ ಮುಖ್ಯವಾಗಿ ಸೆಂಟ್ರಲ್ ಫ್ಲೋರಿಡಾ ಯುನಿವರ್ಸಿಟಿ ಯ ಪಕ್ಕದಲ್ಲಿರುವ ಸೆಂಟ್ರಲ್ ಫ್ಲೋರಿಡಾ ರಿಸರ್ಚ್ ಪಾರ್ಕ್‌ ನಲ್ಲಿ ಬಹಳವಿದೆ. ಹತ್ತಿರದಲ್ಲಿಯೇ ಇರುವ ಮೈಟ್‌ಲ್ಯಾಂಡ್‌ನಲ್ಲಿ ಎಲೆಕ್ಟ್ರಾನಿಕ್ ಆರ್ಟ್ಸ್ ಕಂಪನಿಯ ವಿಡಿಯೋ ಗೇಮ್ ವಿಭಾಗದ ಟಿಬ್ಯುರಾನ್ ಕಂಪನಿಯಿದೆ. ಮೊದಲು ಟಿಬ್ಯುರಾನ್ ಎಂಟರ್‌ಟೈನ್‌ಮೆಂಟ್‌ ಎಂದು ಇದ್ದಿದ್ದು, ನಂತರ 1998ರಲ್ಲಿ ಹಲವಾರು ವರ್ಷಗಳಿಂದ ಪಾಲುದಾರ ಕಂಪನಿಯಾಗಿದ್ದ ಇಎ ಇದನ್ನು ಸ್ವಾದೀನಪಡಿಸಿಕೊಂಡಿತು. ಮುಖ್ಯವಾಗಿ ಮ್ಯಾಡನ್‌ ಸೀರೀಸ್ ಮತ್ತು ಎನ್‌ಸಿಎಎ ಫುಟ್‌ಬಾಲ್ ಸೀರೀಸ್ ವಿಡಿಯೋಗೇಮ್ಸ್‌ಗಳಲ್ಲಿ ಪಾಲುದಾರಿಕೆ ಇದ್ದಿತು.
ಒರ್ಲ್ಯಾಂಡೊ ಅಂತಾರಾಷ್ಟ್ರೀಯ ವಿಮಾನನಿಲ್ದಾಣ ವು ಒರ್ಲ್ಯಾಂಡೊದ ಮುಖ್ಯ ವಿಮಾನನಿಲ್ದಾಣ ಮತ್ತು ಈಗ ಫ್ಲೋರಿಡಾದಲ್ಲಿ ಎರಡನೇ ಅತಿಹೆಚ್ಚು ಜನನಿಬಿಡ ವಿಮಾನನಿಲ್ದಾಣವಾಗಿದೆ. ಈ ವಿಮಾನನಿಲ್ದಾಣವು ಸೆಕೆಂಡರಿ ಹಬ್ ಆಗಿ ಸೇವೆ ಸಲ್ಲಿಸುತ್ತದೆ. ಜೊತೆಗೆ ಏರ್‌ಟ್ರಾನ್ ಏರ್‌ವೇಸ್ ನ ಕಾರ್ಪೊರೇಟ್ ಮುಖ್ಯಕಾರ್ಯಾಲಯವನ್ನು ಹೊಂದಿದೆ. ಅಲ್ಲದೆ ಸೌತ್‌ವೆಸ್ಟ್ ಏರ್‌ಲೈನ್ಸ್ ಮತ್ತು ಜೆಟ್‌ಬ್ಲ್ಯೂ ಏರ್‌ವೇಸ್‌ ನ ಫೋಕಸ್ ಹಬ್ ಸಿಟಿ ಕೂಡ ಹೌದು. ವಿಮಾನನಿಲ್ದಾಣವು ಮೆಟ್ರೋ ಒರ್ಲ್ಯಾಂಡೊ ಪ್ರದೇಶಕ್ಕೆ ಪ್ರಮುಖ ಅಂತಾರಾಷ್ಟ್ರೀಯ ನೆಲೆಯಾಗಿಯೂ ಸೇವೆ ಸಲ್ಲಿಸುತ್ತದೆ. ಇಲ್ಲಿ ಲುಫ್ತಾನ್ಸಾ, ಬ್ರಿಟಿಶ್ ಏರ್‌ವೇಸ್ , ವರ್ಜಿನ್ ಅಟ್ಲಾಂಟಿಕ್, ಏರ್ ಲಿಂಗುಸ್ , ಟಿಎಎಂ , ಮತ್ತು ಎರೊಮೆಕ್ಸಿಕೋ ಒಳಗೊಂಡಂತೆ ಪ್ರಮುಖ ವಿದೇಶೀ ವಿಮಾನಗಳ ಸೇವೆಯೂ ಲಭ್ಯವಿದೆ.
ಒರ್ಲ್ಯಾಂಡೊ ಸ್ಯಾನ್‌ಫೋರ್ಡ್‌ ಅಂತಾರಾಷ್ಟ್ರೀಯ ವಿಮಾನನಿಲ್ದಾಣ ವು ಹತ್ತಿರದ ಉಪನಗರವಾದ ಸ್ಯಾನ್‌ಫೊರ್ಡ್‌ ದಕ್ಷಿಣದಲ್ಲಿ ಇದೆ. ಇದು ಒಂದು ಸೆಕೆಂಡರಿ ವಿಮಾನನಿಲ್ದಾಣವಾಗಿದ್ದು, ಮುಖ್ಯವಾಗಿ ಐರೋಪ್ಯ ವಿನಾಯಿತಿ ವಿಮಾನಗಳಿಗೆ ಮತ್ತು ಚಾರ್ಟರ್ಸ್‌‌ಗಳಿಗೆ ಮತ್ತು ಅಲ್ಲಿಜೈಅಂಟ್ ಏರ್‌ಲೈನ್ಸ್‌ಗಳಿಗಾಗಿ ಇದೆ.
ಡೌನ್‌ಟೌನ್ ಒರ್ಲ್ಯಾಂಡೊದ ಬಳಿಯಿರುವ ಒರ್ಲ್ಯಾಂಡೊ ಎಕ್ಸ್‌ಕ್ಯೂಟಿವ್ ವಿಮಾನನಿಲ್ದಾಣ ವು ಎಕ್ಸ್‌ಕ್ಯೂಟಿವ್ ಜೆಟ್‌ಗಳು, ಫ್ಲೈಟ್‌ ಟ್ರೈನಿಂಗ್ ಸ್ಕೂಲ್‌‌ಗಳು ಮತ್ತು ಸಾಮಾನ್ಯವಾದ ಚಿಕ್ಕ-ಏರ್‌ಕ್ರಾಫ್ಟ್ ವಿಮಾನಗಳಿಗಾಗಿ ಇದೆ.
ಒರ್ಲ್ಯಾಂಡೊದ ಆರ್ದ್ರ ಬೇಸಿಗೆ ಋತುವಿನ ಪರಾಕಾಷ್ಠೆಯಲ್ಲಿ, ಉಷ್ಣತೆಯು ಅಪರೂಪಕ್ಕೊಮ್ಮೆ 21 ಡಿಗ್ರಿ ಸೆಂಟಿಗ್ರೇಡ್‌ ಗಿಂತ ಕೆಳಗಿಳಿಯುತ್ತದೆ , ಮತ್ತು ಹಗಲಿನ ವೇಳೆಯಲ್ಲಿ ಗರಿಷ್ಠ ಸರಾಸರಿ ಉಷ್ಣತೆಯು 90 ಹತ್ತಿರವಿರುತ್ತದೆ . ಈ ಪ್ರದೇಶದ ಆರ್ದ್ರತೆಯು ಉಭಯರಕ್ಷೆಯ ಹಾಗೆ ಅಂದರೆ ಬಫರ್ ಆಗಿ ಕೆಲಸ ಮಾಡುತ್ತದೆ, ಅದು ನೈಜ ಉಷ್ಣತೆಯು 100 ಗಿಂತ ಗಿಂತ ಅಧಿಕಗೊಳ್ಳುವುದನ್ನು ತಡೆಯುತ್ತದೆ, ಜೊತೆಗೆ, ಉಷ್ಣತೆ ಸೂಚ್ಯಂಕ 110 ದಾಟುವಂತೆ ಮಾಡುತ್ತದೆ. . ನಗರದ ಅತ್ಯಧಿಕ ದಾಖಲೆಯಾದ ಉಷ್ಣತೆ ಎಂದರೆ 101 , 1998 ಜುಲೈ 2ರಂದು ದಾಖಲಾಗಿತ್ತು. ಈ ತಿಂಗಳುಗಳಲ್ಲಿ ಹೆಚ್ಚು ಕಡಿಮೆ ಪ್ರತಿದಿನ ಮಧ್ಯಾಹ್ನದ ಗುಡುಗು ಮಳೆ ಬಲವಾಗಿ ಆಗುತ್ತಿರುತ್ತದೆ. ಈ ಬಿರುಮಳೆಗಳು ಗಲ್ಫ್ ಆಫ್ ಮೆಕ್ಸಿಕೋ ಮತ್ತು ಅಟ್ಲಾಂಟಿಕ್ ಸಮುದ್ರದ ಏರ್‌ ಮಾಸ್‌ಗಳು ಸೆಂಟ್ರಲ್ ಫ್ಲೋರಿಡಾದ ಮೇಲೆ ಡಿಕ್ಕಿಹೊಡೆಯುವುದರಿಂದ ಉಂಟಾಗುತ್ತದೆ. ಈ ಮಳೆಯು ಮನಮೋಹಕ ಮಿಂಚುಗಳಿಂದ ಕೂಡಿದ್ದು, ಮತ್ತಷ್ಟು ಬಿರುಸಾಗಿರುತ್ತದೆ ಮತ್ತು ಕೆಲವೊಮ್ಮೆ ಅತ್ಯಧಿಕ ಮಳೆಯನ್ನೂ ಉಂಟು ಮಾಡಬಹುದು . ಜೊತೆಗೆ ಬಲವಾಗಿ ಬೀಸುವ ಗಾಳಿ ಇರುತ್ತದೆ ಮತ್ತು ಆಗೀಗ ಹಾನಿಕಾರಕ ರೀತಿಯ ಆಲಿಕಲ್ಲು ಕೂಡ ಬೀಳುತ್ತದೆ.
ತಂಪಾದ ಋತುವಿನಲ್ಲಿ, ಆರ್ದ್ರತೆಯು ಕಡಿಮೆ ಇರುತ್ತದೆ ಮತ್ತು ಉಷ್ಣತೆಯು ಹೆಚ್ಚು ಮಧ್ಯಮವಾಗಿರುತ್ತದೆ. ಜೊತೆಗೆ ತ್ವರಿತಗತಿಯಲ್ಲಿ ಏರುಪೇರು ಆಗುತ್ತಿರುತ್ತದೆ. ಸರಾಸರಿ ರಾತ್ರಿಯ ಉಷ್ಣತೆಯು ಸುಮಾರು 50 ಇರುತ್ತದೆ. ಹಗಲಿನ ವೇಳೆ ಸರಾಸರಿ ಗರಿಷ್ಠ ಉಷ್ಣತೆಯು ಸುಮಾರು 72 ಇರುತ್ತದೆ. ಉಷ್ಣತೆಯು ಬಹಳ ಅಪರೂಕ್ಕೊಮ್ಮೆ 32 ಗಿಂತ ಕೆಳಗಿಳಿಯುತ್ತದೆ. ಚಳಿಗಾಲವು ಶುಷ್ಕವಾಗಿರುತ್ತದೆ ಮತ್ತು ಅಪರೂಪದಲ್ಲಿ ಕೋಲ್ಡ್ ಫ್ರಂಟ್ ಬಂದ ನಂತರ ಹಿಮಗಟ್ಟುವ ಉಷ್ಣತೆ ಇರುವುದರಿಂದ , ಒರ್ಲ್ಯಾಂಡೊದಲ್ಲಿ ಹೆಚ್ಚೇನೂ ಹಿಮಪಾತವಾಗುವುದಿಲ್ಲ. (1948ರಲ್ಲಿ ವಿಮಾನನಿಲ್ದಾಣದಲ್ಲಿ ದಾಖಲಿಸುವುದನ್ನು ಆರಂಭಿಸಿದ ನಂತರ ಒಮ್ಮೆ ಮಾತ್ರ ಅಪಾರ ಪ್ರಮಾಣದ ಹಿಮವು ಸಂಗ್ರಹಗೊಂಡಿತ್ತು). ಬಹಳ ಅಪರೂಪದಕ್ಕೆ ಪ್ರಬಲವಾಗಿ ಗಾಳಿಬೀಸುವಿಕೆ ಉಂಟಾಗುತ್ತದೆ. ಒರ್ಲ್ಯಾಂಡೊದ ಸುತ್ತಲಿನ ಪ್ರದೇಶವು 1977ರ ಹಿಮಬಿರುಗಾಳಿಯ ಸಮಯದಲ್ಲಿ 6" ನಷ್ಟು ದಾಖಲಿಸಿತ್ತು. ಒರ್ಲ್ಯಾಂಡೊ 1989ರ ಡಿಸೆಂಬರ್ 23ರಂದು ಮತ್ತು , 2010ರ ಜನವರಿ 9ರಂದು ಜೋರಾದ ಬಿರುಗಾಳಿ ಬೀಸಿತ್ತು. ಒರ್ಲ್ಯಾಂಡೊದ ಕರಾವಳಿ ತೀರದ ಸುತ್ತಲಿನಲ್ಲಿ ಸಮುದ್ರ ಪರಿಣಾಮದಿಂದ ಉಂಟಾದ ಹಿಮ ಆಗೀಗ ಆಗುತ್ತಲೇ ಇರುತ್ತದೆ.
ಸ್ಥಳೀಯ ದಂತಕಥೆಗಳು ಹೇಳುವಂತೆ ಒರ್ಲ್ಯಾಂಡೊ ಎಂಬ ಹೆಸರು ಒರ್ಲ್ಯಾಂಡೊ ರೀವ್ಸ್ ಎಂಬ ಸೈನಿಕನ ಹೆಸರಿನಿಂದ ಬಂದಿದ್ದು, ಆತ ಎರಡನೇ ಸೆಮಿನೋಲ್ ಯುದ್ಧ (ಫ್ಲೋರಿಡಾದಲ್ಲಿ ಸೆಮಿನೋಲ್‌ಗಳೆಂದು ಕರೆಯಲಾಗುವ ಅಮೆರಿಕದ ವಿವಿಧ ಮೂಲ ನಿವಾಸಿ ಬುಡಕಟ್ಟುಗಳಿಗೆ ಮತ್ತು ಸಂಯುಕ್ತ ಸಂಸ್ಥಾನಕ್ಕೆ ಆದ ಯುದ್ಧ)ದ ಸಮಯದಲ್ಲಿ ಈ ಪ್ರದೇಶದಲ್ಲಿ ತೀರಿಕೊಂಡಿದ್ದ. ಹೀಗೆ ಪರಸ್ಪರ ವಿರುದ್ಧವಾದ ದಂತಕಥೆಗಳಿವೆ. ಅದೇನೆ ಇದ್ದರೂ, ರೀವ್ಸ್ ಒಂದು ಸಕ್ಕರೆ ಕಾರ್ಖಾನೆ ಮತ್ತು ಪ್ಲಾಂಟೇಶನ್‌ಅನ್ನು ವೊಲುಸಿಯ ಕೌಂಟಿ ಯ ಸ್ಪ್ರಿಂಗ್ ಗಾರ್ಡನ್‌‌ ನ ಉತ್ತರಕ್ಕೆ ಸುಮಾರು 30 ಮೈಲಿಗಳ ದೂರದಲ್ಲಿ ಹೊಂದಿದ್ದನು. ಮೊದಲ ವಸಾಹತುಗಾರರು ಆತನ ಹೆಸರು ಒಂದು ಮರದ ಮೇಲೆ "ಒರ್ಲ್ಯಾಂಡೊ ಅಕೋಸ್ಟ" ಎಂದು ಕೆತ್ತಿದ್ದನ್ನು ಕಂಡರು ಮತ್ತು ಅದು ಆತನ ಗೋರಿ ಇರುವ ಜಾಗಕ್ಕೆ ಗುರುತು ಎಂದು ಭಾವಿಸಿದರು. ನಂತರ ಅವರು ಆ ಪ್ರದೇಶಕ್ಕೆ "ಒರ್ಲ್ಯಾಂಡೊನ ಗೋರಿ ಎಂದು ಕರೆಯಲಾರಂಭಿಸಿದರು ಮತ್ತು ನಂತರದಲ್ಲಿ ಬರಿಯ ಒರ್ಲ್ಯಾಂಡೊ ಆಗಿ ಉಳಿಯಿತು. ಲಿಖಿತ ದಾಖಲೆಗಳ ಪ್ರಕಾರ, ಒರ್ಲ್ಯಾಂಡೊ ಅಕೋಸ್ಟ ಕೂಡ ಒಬ್ಬ ಸೈನಿಕನಾಗಿದ್ದ. ಆದರೆ ಆತನ ಬದುಕಿನ ಕುರಿತು ಹೆಚ್ಚಿನ ವಿವರಗಳು ಅನಿಶ್ಚಿತ ಇವೆ. ಎಒಲ ಸರೋವರದ ಪಕ್ಕದಲ್ಲಿ ಇರುವ ಒಂದು ಸ್ಮಾರಕವು ಆ ಸ್ಥಳವನ್ನು ಗುರುತಿಸುತ್ತದೆ, ಇದರಿಂದಲೇ ನಗರದ ವಿವಿಧ ಹೆಸರುಗಳು ಹುಟ್ಟಿವೆ.
ಒರ್ಲ್ಯಾಂಡೊ ಅನೇಕ ಹೊಟೆಲ್‌ಗಳನ್ನು ಹೊಂದಿದೆ. ದೇಶದಲ್ಲಿ ಎರಡನೇ ಅತಿ ಹೆಚ್ಚು ಸಂಖ್ಯೆಯ ಹೋಟೆಲ್‌ ಕೊಠಡಿಗಳನ್ನು ಹೊಂದಿದ ನಗರವಾಗಿದೆ. ಜೊತೆಗೆ ಬಿಡುವಿಲ್ಲದೇ ವಿಚಾರಸಂಕಿರಣಗಳು ಮತ್ತು ಸಮ್ಮೇಳನಗಳಲ್ಲಿ ಮಗ್ನವಾಗಿರುವ ಅಮೆರಿಕನ್ ನಗರಗಳಲ್ಲಿ ಇದೂ ಒಂದಾಗಿದೆ. ಒರ್ಲ್ಯಾಂಡೊದಲ್ಲಿ ವಸತಿಗಳು ಚಾರಿತ್ರಿಕವಾಗಿ ಆಯವ್ಯಯ-ಪ್ರಜ್ಞೆ ಇರುವ ಕುಟುಂಬಕ್ಕೆಂದು ಇವೆ ಮತ್ತು ಕೆಲವು ಐಷಾರಾಮಿ ಹೊಟೆಲ್‌ಗಳು ವಾಲ್ಟ್ ಡಿಸ್ನಿ ವರ್ಲ್ಡ್ ಸಂಕೀರ್ಣದ ಆಚೆಗೆ ಇವೆ. 2004ರಲ್ಲಿ ಆರೇಂಜ್ ಕೌಂಟಿ ಕನ್ವೆನ್ಷನ್ ಕೇಂದ್ರದ ವಿಸ್ತರಣೆಯೊಂದಿಗೆ, ಐಷಾರಾಮಿ ಹೊಟೆಲ್‌ಗಳು ನಗರದಲ್ಲಿ ಆರಂಭಗೊಳ್ಳತೊಡಗಿದವು. ಇದು ಗ್ರಾಂಡ್ ಸರೋವರದ ಬಳಿ ಜೆಡಬ್ಲ್ಯು ಮಾರಿಯಟ್‌ ಒರ್ಲ್ಯಾಂಡೊ ಮತ್ತು ರಿಟ್ಜ್-ಕಾರ್ಲಟನ್ ಒರ್ಲ್ಯಾಂಡೊ ಸ್ಥಾಪನೆಯಾಗುವುದರೊಂದಿಗೆ ಶುರುವಾಯಿತು. 2010ರ ಪ್ರಕಾರ, ಒರ್ಲ್ಯಾಂಡೊ ಮಾರ್ಕೆಟ್‌ ಪ್ರದೇಶದಲ್ಲಿ ಹಲವಾರು 4 ಸ್ಟಾರ್ ಹೊಟೆಲ್‌ಗಳನ್ನು ಹೊಂದಿದೆ. ಒರ್ಲ್ಯಾಂಡೊದಲ್ಲಿ ಆರಂಭಗೊಳ್ಳಲಿರುವ ಅತ್ಯಂತ ಹೊಸದಾದ ಐಷಾರಾಮಿ ಹೊಟೆಲ್ ಎಂದರೆ 2010ರಲ್ಲಿ ಪೂರ್ಣಗೊಂಡಿರುವ ವಾಲ್ಡ್ರಾಫ್ ಆಸ್ಟೊರಿಯ -ಒರ್ಲ್ಯಾಂಡೊ. ಪ್ರಪ್ರಥಮ ಹೊಟೆಲ್ ನ್ಯೂಯಾರ್ಕ್‌ ನಗರದಲ್ಲಿ 1931ರಲ್ಲಿ ಸ್ತಾಪನೆಗೊಂಡಾಗಿನಿಂದ, ಇದು
ಒರ್ಲ್ಯಾಂಡೊ ಆರ್ಥಿಕತೆಗೆ ಸಂಭವಿಸಿದ ಅತ್ಯಂತ ನಿರ್ಣಾಯಕ ಘಟನೆ ಎಂದರೆ 1965ರಲ್ಲಿ ವಾಲ್ಟ್ ಡಿಸ್ನಿಯು ವಾಲ್ಟ್ ಡಿಸ್ನಿ ವರ್ಲ್ಡ್ ನಿರ್ಮಿಸುವುದಾಗಿ ಪ್ರಕಟಿಸಿದ್ದು. ಡಿಸ್ನಿಯು ಮಿಯಾಮಿ ಮತ್ತು ತಾಂಪ ಪ್ರದೇಶಗಳನ್ನು ತನ್ನ ಪಾರ್ಕ್‌ ನಿರ್ಮಾಣಕ್ಕೆ ಪರಿಗಣಿಸಿದ್ದರೂ, ಆತನ ನಿರ್ಧಾರದ ಹಿಂದಿನ ಪ್ರಮುಖ ಕಾರಣ ಎಂದರೆ ಅಲ್ಲಿ ಹರಿಕೇನ್‌ ಗಳು ಅಪ್ಪಳಿಸಬಹುದು ಎಂಬುದಾಗಿತ್ತು — ಒರ್ಲ್ಯಾಂಡೊ ಸ್ವಲ್ಪ ಒಳಾಂತರದಲ್ಲಿದ್ದುದು, ಇಲ್ಲಿ ಹರಿಕೇನ್‌ ಹಾನಿ ಇದ್ದರೂ, ಕರಾವಳಿ ಪ್ರದೇಶಗಳಿಗಿಂತ ಕಡಿಮೆ ಹಾನಿಯಾಗುತ್ತಿತ್ತು ಎಂಬ ಕಾರಣಕ್ಕೆ ಒರ್ಲ್ಯಾಂಡೊವನ್ನು ಆಯ್ಕೆ ಮಾಡಿಕೊಂಡಿದ್ದ. ವೆಕೇಶನ್ ರೆಸಾರ್ಟ್‌ ಅನ್ನು 1971ರ ಅಕ್ಟೋಬರ್‌ನಲ್ಲಿ ಆರಂಭಿಸಲಾಯಿತು. ಅದು ಒರ್ಲ್ಯಾಂಡೊ ಮಹಾನಗರಪಾಲಿಕೆ ಪ್ರದೇಶದಲ್ಲಿ ಜನಸಂಖ್ಯೆ ಹೆಚ್ಚಳ ಮತ್ತು ಆರ್ಥಿಕ ಬೆಳವಣಿಗೆಯಾಗುವ ಭರವಸೆಯನ್ನು ನೀಡಿತ್ತು. ಈಗ ಅದು ಆರೇಂಜ್ , ಸೆಮಿನೋಲ್, ಓಸ್ಕೆಯೊಲ, ಮತ್ತು ಲೇಕ್ ಕೌಂಟಿಗಳನ್ನು ಒಳಗೊಂಡಿದೆ. ಇದರಿಂದಾಗಿ, ಪ್ರವಾಸೋದ್ಯಮವು ಈ ಪ್ರದೇಶದ ಆರ್ಥಿಕತೆಗೆ ಬಹುಮುಖ್ಯ ಅಂಶವಾಯಿತು. ಒರ್ಲ್ಯಾಂಡೊ ನಗರವನ್ನು ಸತತವಾಗಿ ವಿಶ್ವದ ಟಾಪ್ ರಜೆಯ ತಾಣವನ್ನಾಗಿ ಶ್ರೇಣಿ ನೀಡಲಾಗಿದೆ. ಜೊತೆಗೆ ಈಗ ವಿಶ್ವದಲ್ಲಿ ಬೇರೆಲ್ಲ ಕಡೆಗಳಿಂತ ಹೆಚ್ಚು ಥೀಮ್ ಪಾರ್ಕ್‌ಗಳು ಮತ್ತು ಮನೋರಂಜನಾ ಆಕರ್ಷಣೆಗಳನ್ನು ಹೊಂದಿದೆ.
ವಾಲ್ಟ್ ಡಿಸ್ನಿ ವರ್ಲ್ಡ್ ರೆಸಾರ್ಟ್‌ ಈ ಪ್ರದೇಶದ ಪ್ರಮುಖ ಆಕರ್ಷಣೆಯಾಗಿದೆ. ಅದು ಮ್ಯಾಜಿಕ್ ಕಿಂಗ್‌ಡಮ್‌, ಎಪ್ಕಾಟ್, ಡಿಸ್ನೀಸ್ ಹಾಲಿವುಡ್ ಸ್ಟುಡಿಯೋಸ್ ಹಾಲಿವುಡ್‌ ಸ್ಟುಡಿಯೋಸ್ , ಡಿಸ್ನೀಸ್ ಅನಿಮಲ್ ಕಿಂಗ್‌ಡಮ್, ಟೈಫೂನ್ ಲಗೂನ್ , ಬ್ಲಿಜಾರ್ಡ್‌ ಬೀಚ್‌‌, ಮತ್ತು ಡೌನ್‌ಟೌನ್ ಡಿಸ್ನಿ ಇತ್ಯಾದಿಗಳನ್ನು ಹೊಂದಿದ್ದು, ಬಹುಮುಖಿ ಆಸಕ್ತಿಯನ್ನು ಹುಟ್ಟಿಸುವಂತಿದೆ. ಸೀವರ್ಲ್ಡ್ ಒರ್ಲ್ಯಾಂಡೊ ಒಂದು ಅತಿದೊಡ್ಡ ಪಾರ್ಕ್‌ ಆಗಿದ್ದು, ಅಲ್ಲಿ ಹಲವಾರು ಪ್ರಾಣಿಗಳ ಮತ್ತು ಸಮುದ್ರ ಪ್ರಾಣಿಗಳ ಪ್ರತಿಕೃತಿ ಪ್ರದರ್ಶನವಿದೆ. ಜೊತೆಗೆ ರೋಲರ್‌ ಕೋಸ್ಟರ್ಸ್ ಮತ್ತು ವಾಟರ್ ಪಾರ್ಕ್ ಇನ್ನಿತರ ಮನೋರಂಜನಾ ಪಾರ್ಕ್‌ ಕೂಡ ಇದೆ. ಯುನಿವರ್ಸಲ್ ಒರ್ಲ್ಯಾಂಡೊ ಕೂಡ ವಾಲ್ಟ್ ಡಿಸ್ನಿ ವರ್ಲ್ಡ್ ಹಾಗೆಯೇ ಬಹುವಿಧದ ರೆಸಾರ್ಟ್‌ ಆಗಿದ್ದು, ಇಲ್ಲಿ ಯುನಿವರ್ಸಲ್ ಸ್ಟುಡಿಯೋಸ್ ಫ್ಲೋರಿಡಾ, ಸಿಟಿವಾಕ್, ಮತ್ತು ಐಲ್ಯಾಂಡ್ಸ್ ಆಫ್ ಅಡ್ವೆಂಚರ್ ಗಳು ಇವೆ. ವೆಟ್ ಎನ್ ವೈಲ್ಡ್ ಒಂದು ವಾಟರ್ ಪಾರ್ಕ್‌ ಆಗಿದ್ದು, ಇಲ್ಲಿಯ ಮತ್ತೊಂದು ಆಕರ್ಷಣೆಯಾಗಿದೆ. ಸೀವರ್ಲ್ಡ್ ಒರ್ಲ್ಯಾಂಡೊ ಕೂಡ ಒಂದಕ್ಕಿಂತ ಹೆಚ್ಚು ಪಾರ್ಕ್‌ಗಳನ್ನು ಹೊಂದಿದೆ. ಇದರೊಂದಿಗೆ ಅಕ್ವಾಟಿಕಾ ಮತ್ತು ಡಿಸ್ಕವರಿ ಕೇವ್‌ ಕೂಡ ಇಲ್ಲಿವೆ. ಮನೆಯ ಸಮೀಪದಲ್ಲಿಯೇ ಆನಂದಿಸಲು ಬಯಸುವ ಅನೇಕ ಸ್ಥಳೀಯರಿಗೆ ಒರ್ಲ್ಯಾಂಡೊದ ಆಕರ್ಷಣೆಗಳು ಬಹುಪ್ರಿಯವಾಗುತ್ತವೆ.
ಒರ್ಲ್ಯಾಂಡೊ ಮಹಾನಗರಪಾಲಿಕೆ ಪ್ರದೇಶದಲ್ಲಿ ಸಾಕಷ್ಟು ಸಂಖ್ಯೆಯ ರಂಗಕರ್ಮಿಗಳೂ ಇದ್ದಾರೆ. ಹಲವಾರು ವೃತ್ತಿಪರ ಮತ್ತು ಅರೆ-ವೃತ್ತಿಪರ ಕಲಾಮಂದಿರಗಳು ಮತ್ತು ಅನೇಕ ಸಮುದಾಯ ರಂಗಮಂದಿರಗಳು ಈ ಪ್ರದೇಶದಲ್ಲಿ ಇವೆ. ಇವುಗಳಲ್ಲಿ ಸೆಂಟ್ರಲ್ ಫ್ಲೋರಿಡಾ ಬ್ಯಾಲೆ, ಒರ್ಲ್ಯಾಂಡೊ ಶೇಕ್ಸ್‌ಪಿಯರ್ ಥಿಯೇಟರ್ , ಒರ್ಲ್ಯಾಂಡೊ ರೆಪರ್ಟರಿ ಥಿಯೇಟರ್ , ಒರ್ಲ್ಯಾಂಡೊ ಥಿಯೇಟರ್ ಪ್ರಾಜೆಕ್ಟ್, ಮ್ಯಾಡ್ ಕೌ ಥಿಯೇಟರ್ , ಥಿಯೇಟರ್ ಡೌನ್‌ಟೌನ್, ವಿಂಟರ್ ಪಾರ್ಕ್‌ ಪ್ಲೇಹೌಸ್, ಥಿಯೇಟರ್ ವಿಂಟರ್ ಹೆವೆನ್ ಮತ್ತು ಮೌಂಟ್ ಡೋರಾದಲ್ಲಿರುವ ಐಸ್‌ಹೌಸ್ ಥಿಯೇಟರ್ ಇವುಗಳಲ್ಲಿ ಮುಖ್ಯವಾದವುಗಳು. ವಾಲ್ಟ್ ಡಿಸ್ನಿ ವರ್ಲ್ಡ್ ಒಂದು ವಾಲಂಟೀರ್ ಎಂಪ್ಲಾಯಿ ಥೀಯೇಟರ್ ಕಂಪನಿಯನ್ನು ಹೊಂದಿದ್ದು, ಅದನ್ನು . ಮತ್ತು ಎಂಕೋರ್‌ ಎಂದು ಕರೆಯಲಾಗುತ್ತದೆ. ಇದು ಒಂದು ಸ್ವಯಂಸೇವಾ ನೌಕರರ ನರ್ತನತಂಡ ಮತ್ತು ವಾದ್ಯತಂಡ ವಾಗಿದ್ದು, ದಾನದಿಂದ ಹಣವನ್ನು ಸಂಗ್ರಹಿಸುತ್ತದೆ. ಇದರೊಂದಿಗೆ ಸೆಂಟ್ರಲ್ ಫ್ಲೋರಿಡಾ ಯುನಿವರ್ಸಿಟಿ ಮತ್ತು ರೋಲಿನ್ಸ್ ಕಾಲೇಜ್ ಗಳಲ್ಲಿ ರಂಗಭೂಮಿಯ ವಿಭಾಗಗಳಿವೆ. ಅವು ಆ ಪ್ರದೇಶದ ಯುವ ಕಲಾವಿದರನ್ನು ಆಕರ್ಷಿಸುತ್ತವೆ.
ಒರ್ಲ್ಯಾಂಡೊ ಬೆಚ್ಚಗಿನ ಮತ್ತು ಆರ್ದ್ರ ಉಪ-ಉಷ್ಣಪ್ರದೇಶದ ಹವಾಮಾಣ ಹೊಂದಿದೆ. ಜೊತೆಗೆ ಕೋಪಿಯನ್ ಕ್ಲೈಮೇಟ್ ವರ್ಗೀಕರಣವನ್ನು ಹೊಂದಿದೆ , ಮತ್ತು ಇಲ್ಲಿ ವರ್ಷಕ್ಕೆ ಎರಡು ಪ್ರಮುಖ ಋತುಗಳಿರುತ್ತವೆ. ಒಂದು ತುಂಬ ಬೇಸಿಗೆ ಮತ್ತು ಇನ್ನೊಂದು ಮಳೆಗಾಲ, ಜೂನ್‌ನಿಂದ ಶುರುವಾಗಿ ಸೆಪ್ಟೆಂಬರ್ ಕೊನೆಯವರೆಗೆ ಇರುತ್ತದೆ. ). ಇನ್ನೊಂದು ಶುಷ್ಕ ಋತು , ಈ ಸಮಯದಲ್ಲಿ ಹೆಚ್ಚು ಉಷ್ಣತೆಯಿರುತ್ತದೆ ಮತ್ತು ಮಳೆ ಆಗೀಗ ಮಾತ್ರ ಬರುತ್ತಿರುತ್ತದೆ. ಈ ಪ್ರದೇಶದ ಬೆಚ್ಚಗಿನ ಮತ್ತು ಆರ್ದ್ರತೆಯ ಹವಾಮಾನವು ಪ್ರಮುಖವಾಗಿ ಕಡಿಮೆ ಎತ್ತರದಲ್ಲಿರುವುದು ,ಟ್ರಾಪಿಕ್ ಆಫ್ ಕ್ಯಾನ್ಸರ್‌‌ ಗೆ ಸ್ವಲ್ಪ ಹತ್ತಿರದಲ್ಲಿರುವುದು ಮತ್ತು ಪ್ರಸ್ಥಭೂಮಿಯ ಕೇಂದ್ರದಲ್ಲಿ ಇರುವುದು, ಈ ಎಲ್ಲವೂ ಸೇರಿ ಉಂಟಾಗಿದೆ. ಈ ಹವಾಮಾನದ ಅನೇಕ ಲಕ್ಷಣಗಳು ಗಲ್ಫ್‌ ಸ್ಟ್ರೀಮ್‌ ಗೆ ಹತ್ತಿರದಲ್ಲಿರುವುದರಿಂದ ಉಂಟಾಗಿದೆ. ಈ ಗಲ್ಫ್‌ ಸ್ಟ್ರೀಮ್ ಫ್ಲೋರಿಡಾ ಪರ್ಯಾಯಭೂಮಿಯ ಸುತ್ತಲೂ ಹರಿಯುತ್ತಿರುತ್ತದೆ.
ಒರ್ಲ್ಯಾಂಡೊದಲ್ಲಿ ಸರಾಸರಿ ವಾರ್ಷಿಕ ಮಳೆ ಪ್ರಮಾಣವು 48.35 ಇಂಚುಗಳು ಆಗಿದೆ. ಇದರಲ್ಲಿ ಬಹುತೇಕವಾಗಿ ಜೂನ್‌ನಿಂದ ಸೆಪ್ಟೆಂಬರ್‌ವರೆಗೆ ಆಗುತ್ತದೆ. ಅಕ್ಟೋಬರ್‌‌ ತಿಂಗಳಿನಿಂದ ಮೇವರೆಗೆ ಒರ್ಲ್ಯಾಂಡೊದಲ್ಲಿ ಅತ್ಯಂತ ಶುಷ್ಕ ಋತು ಇರುತ್ತದೆ. ಈ ಅವಧಿಯಲ್ಲಿ, , ಸಾಮಾನ್ಯವಾಗಿ ಕಾಡ್ಗಿಚ್ಚು ಅನಾಹುತಗಳಿದ್ದೇ ಇರುತ್ತವೆ. ಕೆಲವು ವರ್ಷಗಳಲ್ಲಿ, ಕಾಡ್ಗಿಚ್ಚು ಬಹಳ ತೀವ್ರವಾಗಿತ್ತು. 1998ರಲ್ಲಿ, ಬಹಳ ತೀವ್ರವಾದ ಎಲ್‌ ನಿನೊ ಚಂಡಮಾರುತದಿಂದಾಗಿ ಜನವರಿ ಮತ್ತು ಫೆಬ್ರವರಿಯಲ್ಲಿ ಅಸ್ವಾಭಾವಿಕವಾದ ತಂಪು ಇತ್ತು. ನಂತರ ವಸಂತ ಋತು ಮತ್ತು ಬೇಸಿಗೆಯ ಆಂರಂಭದಲ್ಲಿ ಬರ ಉಂಟಾಯಿತು. ಜೊತೆಗೆ ಆ ಸಮಯದಲ್ಲಿ ಅತ್ಯಧಿಕ ಕಾಡ್ಗಿಚ್ಚು ದಾಖಲಾಗಿದೆ. ಅದು ಒರ್ಲ್ಯಾಂಡೊದ ವಾಯು ಗುಣಮಟ್ಟದಲ್ಲಿ ಎಚ್ಚರಿಕೆ ಉಂಟಾಗುವಂತೆ ಮಾಡಿತು. ಜೊತೆಗೆ ಸಾಮಾನ್ಯ ದೈನಂದಿನ ಬದುಕಿಗೂ ಸಾಕಷ್ಟು ಹಾನಿಯುಂಟುಮಾಡಿತು. ಇದರಿಂದಾಗಿ ಹತ್ತಿರದ ಡೇಟೊನ ಬೀಚ್‌ ನಲ್ಲಿ ನಡೆಯಬೇಕಿದ್ದ ಆ ವರ್ಷದ ಪೆಪ್ಸಿ 400 ಎನ್‌‌ಎಎಸ್‌ಸಿಎಆರ್‌ ರೇಸ್‌ಅನ್ನು ಮುಂದೂಡಲಾಯಿತು.
ಒರ್ಲ್ಯಾಂಡೊ ಪ್ರದೇಶದ ಆರ್ಥಿಕತೆಯ ಒಂದು ಮುಖ್ಯ ಭಾಗವೆಂದರೆ ಪ್ರವಾಸೋದ್ಯಮ. ಒರ್ಲ್ಯಾಂಡೊದಲ್ಲಿ ವಾಲ್ಟ್ ಡಿಸ್ನಿ ವರ್ಲ್ಡ್ ರೆಸಾರ್ಟ್‌, ಯುನಿವರ್ಸಲ್ ಒರ್ಲ್ಯಾಂಡೊ ರೆಸಾರ್ಟ್‌, ಮತ್ತು ಸೀ ವರ್ಲ್ಡ್ ಒರ್ಲ್ಯಾಂಡೊ ಇವೆ. 2004ರಲ್ಲಿ 48 ದಶಲಕ್ಷ ಪ್ರವಾಸಿಗರು ಒರ್ಲ್ಯಾಂಡೊ ಪ್ರದೇಶಕ್ಕೆ ಬಂದಿದ್ದರು. ಕನ್ವೆನ್ಷನ್ ಉದ್ಯಮ ಕೂಡ ಈ ಪ್ರದೇಶದ ಆರ್ಥಿಕತೆಗೆ ನಿರ್ಣಾಯಕವಾದ ಅಂಶವಾಗಿದೆ. ಆರೇಂಜ್ ಕೌಂಟಿ ಕನ್ವೆನ್ಷನ್ ಕೇಂದ್ರವು 2004ರಲ್ಲಿ ವಿಸ್ತೃತಗೊಂಡು, ಸುಮಾರು ಎರಡು ದಶಲಕ್ಷ ಚದುರಡಿಯ ಪ್ರದರ್ಶನ ಸ್ಥಳವನ್ನು ಹೊಂದಿದೆ. ಈಗ ಸಂಯುಕ್ತ ಸಂಸ್ಥಾನದಲ್ಲಿ ಸ್ಥಳಾವಕಾಶದ ಅರ್ಥದಲ್ಲಿ ಇದು ಎರಡನೇ ಅತಿದೊಡ್ಡ ಕನ್ವೆನ್ಷನ್ ಸಂಕೀರ್ಣವಾಗಿದೆ. ಇದನ್ನು ಬಿಟ್ಟರೆ ಚಿಕಾಗೋದಲ್ಲಿರುವ ಮೆಕ್‌ಕಾರ್ಮಿಕ್ ಪ್ಲೇಸ್ ದೊಡ್ಡದಿದೆ. ಸಂಯುಕ್ತ ಸಂಸ್ಥಾನದಲ್ಲಿ ಅತಿಹೆಚ್ಚು ಕನ್ವೆನ್ಷನ್‌ಗಳನ್ನು ನಡೆಸುವುದರಲ್ಲಿ ಚಿಕಾಗೋ ಮತ್ತು ಲಾಸ್ ವೇಗಾಸ್ ನೊಂದಿಗೆ ಒರ್ಲ್ಯಾಂಡೋ ನಗರವು ಸ್ಪರ್ಧಿಸುವಂತಿದೆ.
ಒರ್ಲ್ಯಾಂಡೊ ಎರಡು ಲಾಭ-ರಹಿತ ಆಸ್ಪತ್ರೆ ವ್ಯವಸ್ಥೆಯನ್ನು ಹೊಂದಿದೆ : ಒರ್ಲ್ಯಾಂಡೊ ಹೆಲ್ತ್ ಮತ್ತು ಫ್ಲೋರಿಡಾ ಆಸ್ಪತ್ರೆ. ಒರ್ಲ್ಯಾಂಡೊ ಹೆಲ್ತ್‌ನ ಒರ್ಲ್ಯಾಂಡೊ ರೀಜನಲ್ ಮೆಡಿಕಲ್ ಸೆಂಟರ್ ಸೆಂಟ್ರಲ್ ಫ್ಲೋರಿಡಾದ ಏಕೈಕ ಹಂತ ಟ್ರೌಮಾ ಸೆಂಟರ್‌ ಆಗಿದೆ. ಇಲ್ಲಿರುವ ವಿನ್ನಿ ಪಾಮರ್ ಹಾಸ್ಪಿಟಲ್ ಫಾರ್ ವುಮನ್ ಆಂಡ್ ಬೇಬೀಸ್ ಮತ್ತು ಫ್ಲೋರಿಡಾ ಹಾಸ್ಪಿಟಲ್ ಒರ್ಲ್ಯಾಂಡೊಗಳು ಈ ಪ್ರದೇಶದ ಏಕೈಕ ಹಂತ ನವಜಾತ ಶಿಶು ಆರೈಕೆ ಘಟಕ ಗಳನ್ನು ಹೊಂದಿದೆ. ಫ್ಲೋರಿಡಾ ಆಸ್ಪತ್ರೆಯ ಮುಖ್ಯ ಕ್ಯಾಂಪಸ್ ದೇಶದಲ್ಲಿಯೇ ಅತ್ಯುತ್ತಮ ಆಸ್ಪತ್ರೆಗಳಲ್ಲಿ ಒಂದೆಂದು ಶ್ರೇಣಿ ಪಡೆದಿದೆ. ಜೊತೆಗೆ ಹೆಸರಾಂತ ಸ್ಟ್ರೋಕ್‌/ಆಘಾತ ಸೌಲಭ್ಯವನ್ನೂ ಹೊಂದಿದೆ. ಸೆಂಟ್ರಲ್ ಫ್ಲೋರಿಡಾ ಯುನಿವರ್ಸಿಟಿಯ ಕಾಲೇಜ್ ಆಫ್ ಮೆಡಿಸಿನ್ ಮತ್ತು ಒಂದು ಹೊಸ ಆಸ್ಪತ್ರೆ ಪೂರ್ಣಗೊಂಡ ನಂತರ ವೈದ್ಯಕೀಯ ರಂಗದಲ್ಲಿ ಒರ್ಲ್ಯಾಂಡೊ ಮತ್ತಷ್ಟು ಮುಂಚೂಣಿಗೆ ಸಾಗಲಿದೆ. ಈ ಎರಡೂ ಆಸ್ಪತ್ರೆಗಳು ನಗರದ ನೋನಾ ಸರೋವರ ಪ್ರದೇಶ ಮೆಡಿಕಲ್ ಡಿಸ್ಟ್ರಿಕ್ಟ್‌ನಲ್ಲಿ ಇವೆ.
ಅನೇಕ ಪ್ರಮುಖ ಕ್ರೀಡಾಳುಗಳು ಒರ್ಲ್ಯಾಂಡೊದಿಂದ ಬಂದವರಾಗಿದ್ದಾರೆ. ಉದಾಹರಣೆಗೆ; ಬೇಸ್‌ಬಾಲ್‌ ಆಟಗಾರರಾದ ಎ.ಜೆ. ಪಿಯರ್‌ಜಿನ್ಸ್ಕಿ ಮತ್ತು ಜಾನಿ ಡೆಮನ್ , ಫುಟ್ಬಾಲ್ ಆಟಗಾರರಾದ ವಾರೆನ್ ಸಾಪ್‌ , ಡಾಮಿನಿಕ್ ರೋಜರ್ಸ್ ಕ್ರೊಮರ್ಟಿ , ಡಾಂಟೆ ಕಲ್‌ಪೆಪ್ಪರ್ , ಕ್ರಿಸ್ ಜಾನ್ಸನ್‌ , ಬ್ರಾಂಡನ್ ಮೆರಿವೆದರ್‌ , ಡೆಕನ್ ಜೋನ್ಸ್ , ಬ್ರಾಂಡನ್ ಸಿಲೆರ್ , ಮೈಕ್‌ ಸಿಮ್ಸ್ ವಾಕರ್ , ಬ್ರಾಂಡನ್ ಮಾರ್ಶಲ್ , ಮತ್ತು ಕೆವಿನ್ ಸ್ಮಿತ್ , ಬಾಸ್ಕೆಟ್‌ಬಾಲ್ ಆಟಗಾರರಾದ ಡ್ವಿಟ್ ಹೊವರ್ಡ್‌ , ಅಮರೆ ಸ್ಟೊಡೆಮಿರೆ ಮತ್ತು ಡೆರಿಸ್ ವಾಶಿಂಗ್ಡನ್ , ಮತ್ತು ಸಾಕರ್ ಆಟಗಾರರಾದ ಮೈಕೆಲ್ ಅಕೆರ್ಸ್ ಇನ್ನಿತರರು. ಒರ್ಲ್ಯಾಂಡೊದಲ್ಲಿ ಬಹಳ ಜನ ಮಾಜಿ ಆಟಗಾರರು ಇದ್ದಾರೆ. ಅವರೆಂದರೆ, ಬೇಸ್‌ಬಾಲ್ ಆಟಗಾರರಾದ ಕಾರ್ಲೊಸ್ ಪೆನಾ, ಫ್ರಾಂಕ್ ವಯೊಲ , ಕೆನ್ ಗ್ರಿಫಿ ಜ್ಯೂನಿಯರ್ , ಶಕ್ವಿಲ್ ಒ ನೀಲ್ ಮತ್ತು ಜೋನಾಥನ್ ಆಲ್ಡ್ರಿಜ್ , ಮತ್ತು ಗಾಲ್ಫ್ ಆಟಗಾರರಾದ ಟೈಗರ್ ವುಡ್ಸ್ , ಮಾರ್ಕ್‌ ಒ ಮೆಅರ ಮತ್ತು ಅರ್ನಾಲ್ಡ್ ಪಾಮರ್ ಇನ್ನಿತರರು ಇಲ್ಲಿಯವರು.
ಭೌಗೋಳಿಕವಾಗಿ ಒರ್ಲ್ಯಾಂಡೊ ಹೆಚ್ಚಿನದಾಗಿ ಜೌಗು ಭೂಮಿ ಯನ್ನು ಹೊಂದಿದ್ದು, ಅನೇಕ ಸರೋವರಗಳು ಮತ್ತು ಜವುಗುಗುಂಡಿಗಳನ್ನು ಹೊಂದಿದೆ. ಭೂಪ್ರದೇಶವು ಸಾಮಾನ್ಯವಾಗಿ ಸಮತಟ್ಟಾಗಿದೆ, ಹೀಗಾಗಿ ಈ ಪ್ರದೇಶವು ಸ್ವಲ್ಪ ಕೆಳಕ್ಕಿದ್ದು, ಜವುಗಾಗಿರುತ್ತದೆ. ಈ ಪ್ರದೇಶದಲ್ಲಿ ನೂರಾರು ಸರೋವರಗಳಿವೆ, ಇವುಗಳಲ್ಲಿ ದೊಡ್ಡದು ಎಂದರೆ ಅಪೊಪ್ಕ ಸರೋವರ. ಕೇಂದ್ರ ಫ್ಲೋರಿಡಾದ ಆಧಾರಶಿಲೆಯು ಮುಖ್ಯವಾಗಿ ಸುಣ್ಣದಕಲ್ಲು ಆಗಿದ್ದು, ಬಹಳ ರಂಧ್ರಯುತವಾಗಿದೆ. ಹೀಗಾಗಿ ಒರ್ಲ್ಯಾಂಡೊ ಪ್ರದೇಶವು ಬತ್ತುಕುಳಿಗಳಿಗೆ (ಸಿಂಕ್ ಹೋಲ್ -ಹಳ್ಳಗಳನ್ನು ತನ್ನೊಳಗೆ ಸೆಳೆದುಕೊಂಡು, ಕಣ್ಮರೆ ಮಾಡಿಬಿಡಬಲ್ಲ ಸುಣ್ಣದಕಲ್ಲಿನ ಕುಳಿಗಳು) ಸುಲಭವಾಗಿ ಆಸ್ಪದ ನೀಡುತ್ತದೆ. ಹೀಗೆ ಬತ್ತು ಕುಳಿಯನ್ನು ಒಳಗೊಂಡ ಅತ್ಯಂತ ಪ್ರಖ್ಯಾತ ಘಟನೆ ಎಂದರೆ 1981ರಲ್ಲಿ ವಿಂಟರ್‌ ಪಾರ್ಕ್‌ನಲ್ಲಿ ನಡೆದಿದ್ದು. ಡೌನ್‌ಟೌನ್ ಒರ್ಲ್ಯಾಂಡೊದ ಉತ್ತರಕ್ಕಿರುವ ಪಟ್ಟಣವನ್ನು "ವಿಂಟರ್ ಪಾರ್ಕ್‌ ಸಿಂಕ್ ಹೋಲ್ " ಏಕಾಏಕಿ ಹೆಸರಿಸಲಾಯಿತು.
ಒರ್ಲ್ಯಾಂಡೊ ಒಂದು ಬಹಳ ಜನಸಂಖ್ಯೆಯಿರುವ ಕೇಂದ್ರವಾಗಿದೆ ಮತ್ತು ಇಲ್ಲಿ ಹರಿಕೇನ್ ಅಪಾಯ ತುಂಬ ಇದೆ. ಆದರೂ ದಕ್ಷಿಣ ಫ್ಲೋರಿಡಾದ ನಗರ ಪ್ರದೇಶ ಅಥವಾ ಇನ್ನಿತರ ಕರಾವಳಿ ಪ್ರದೇಶಗಳಲ್ಲಿದ್ದಷ್ಟು ಅಪಾಯವಿಲ್ಲ. ನಗರವು ಅಟ್ಲಾಂಟಿಕ್‌ನಿಂದ ಒಳಾಂತರದಲ್ಲಿ ಮತ್ತು ಗಲ್ಫ್ ಆಫ್ ಮೆಕ್ಸಿಕೋದಿಂದ ಒಳಾಂತರದಲ್ಲಿ ಇರುವುದರಿಂದ, ಇಲ್ಲಿಗೆ ಹರಿಕೇನ್‌ಗಳು ಅಪ್ಪಳಿಸುವ ಮೊದಲೇ ಅವು ದುರ್ಬಲವಾಗಿರುತ್ತವೆ. ಈ ಪ್ರದೇಶವು ಸಮುದ್ರ ಮಟ್ಟದಿಂದ ಮೇಲೆ ಇರುವುದರಿಂದ ಬಿರುಗಾಳಿಯ ಹೊಡೆತಗಳು ಅಷ್ಟು ಆತಂಕದ ವಿಚಾರವೇನಲ್ಲ. ಹೀಗೆ ಇದ್ದಾಗ್ಯೂ ಕೂಡ, ನಗರವು ಹಲವು ಪ್ರಬಲವಾದ ಹರಿಕೇನ್‌ಗಳನ್ನು ಕಂಡಿದೆ. ಕುಖ್ಯಾತ 2004ರ ಹರಿಕೇನ್ ಋತುವಿನ ಸಮಯದಲ್ಲಿ, ಒರ್ಲ್ಯಾಂಡೊಗೆ ಮೂರು ಹರಿಕೇನ್‌ಗಳು ಅಪ್ಪಳಿಸಿ, ಅಪಾರ ಹಾನಿ ಮಾಡಿದ್ದವು. ಅವುಗಳಲ್ಲಿ ಹರಿಕೇನ್ ಚಾರ್ಲಿ ಅತ್ಯಂತ ತೀವ್ರವಾದ ಹಾನಿಯುಂಟು ಮಾಡಿತ್ತು. ನಗರವು ಹರಿಕೇನ್ ಡೊನಾ ಸಮಯದಲ್ಲಿಯೂ ಅಪಾರ ನಷ್ಟವನ್ನು ಅನುಭವಿಸಿತ್ತು.
ಯು.ಎಸ್. ಸ್ಟೇಟ್ನ ಫ್ಲೋರಿಡಾದ ಕೇಂದ್ರಭಾಗದಲ್ಲಿ ಒರ್ಲ್ಯಾಂಡೊ ಒಂದು ಪ್ರಮುಖ ನಗರ ವಾಗಿದೆ. ಈ ನಗರವು ಆರೇಂಜ್ ಕೌಂಟಿಯ ಕೌಂಟಿ ಸ್ಥಾನವಾಗಿದೆ ಮತ್ತು ಗ್ರೇಟರ್ ಒರ್ಲ್ಯಾಂಡೊ ಮಹಾನಗರಪಾಲಿಕೆ ಪ್ರದೇಶದ ಕೇಂದ್ರಭಾಗವೂ ಆಗಿದೆ. ಒರ್ಲ್ಯಾಂಡೊ ಮಹಾನಗರಪಾಲಿಕೆ ಪ್ರದೇಶವು 2,082,628 ಜನಸಂಖ್ಯೆ ಹೊಂದಿದೆ. ಇದು ಸಂಯುಕ್ತ ಸಂಸ್ಥಾನದಲ್ಲಿ 27ನೇ ಅತಿದೊಡ್ಡ ಮಹಾನಗರಪಾಲಿಕೆ ಪ್ರದೇಶವಾಗಿದೆ ಮತ್ತು ಆಗ್ನೇಯ ಸಂಯುಕ್ತ ಸಂಸ್ಥಾನದಲ್ಲಿ 5ನೇ ಅತಿದೊಡ್ಡ ಮಹಾನಗರಪಾಲಿಕೆ ಪ್ರದೇಶವಾಗಿದೆ. ಜೊತೆಗೆ , ಫ್ಲೋರಿಡಾದಲ್ಲಿ 3ನೇ ಅತಿದೊಡ್ಡ ಮೆಟ್ರೋ ಪ್ರದೇಶವಾಗಿದೆ. ನಗರದೊಳಗಿನ ಜನಸಂಖ್ಯೆ 235,860 ಆಗಿದ್ದು, ಒರ್ಲ್ಯಾಂಡೊವನ್ನು ಸಂಯುಕ್ತ ಸಂಸ್ಥಾನದ 80ನೇ ಅತಿದೊಡ್ಡ ನಗರವನ್ನಾಗಿಸಿದೆ. ಜನಸಂಖ್ಯೆ ದೃಷ್ಟಿಯಿಂದ ಇದು ಫ್ಲೋರಿಡಾದ ಐದನೇ ದೊಡ್ಡ ನಗರವಾಗಿದೆ. ಒರ್ಲ್ಯಾಂಡೊವನ್ನು 1875ರ ಜುಲೈ 31ರಂದು ಸಂಯೋಜಿಸಲಾಯಿತು ಮತ್ತು ಅದು 1885ರಲ್ಲಿ ನಗರವಾಯಿತು.
ಹಿಪ್ ಹಾಪ್ ಸಂಗೀತ , ಮೆಟಲ್ , ರಾಕ್ ಸಂಗೀತ , ರೆಗ್ಗೇಟನ್ ಮತ್ತು ಲ್ಯಾಟಿನೋ ಸಂಗೀತ ಕಾರ್ಯಕ್ರಮಗಳು ನಗರದೆಲ್ಲೆಡೆ ಕ್ರಿಯಾಶೀಲವಾಗಿವೆ. ಇದು ಫ್ಲೋರಿಡಾ ಬ್ರೇಕ್‌ಬೀಟ್ ಆಂದೋಲನಕ್ಕೆ ನೆಲೆಯಾಗಿದೆ. ಒರ್ಲ್ಯಾಂಡೊವನ್ನು "ಹಾಲಿವುಡ್‌ ಈಸ್ಟ್" ಎಂದು ಕರೆಯಲಾಗುತ್ತದೆ. ಏಕೆಂದರೆ ಈ ಭಾಗದಲ್ಲಿ ಹಲವಾರು ಸ್ಟುಡಿಯೋಗಳು ಇವೆ. ಪ್ರಮುಖ ಚಲನಚಿತ್ರ ನಿರ್ಮಾಣವು ನಗರದಲ್ಲಿ 1990ರ ಮಧ್ಯಭಾಗದಿಂದ-ಕೊನೆಯ ಭಾಗದವರೆಗೆ ಕ್ರಿಯಾಶೀಲವಿತ್ತು. ಆದರೆ ಕಳೆದ ದಶಕದಲ್ಲಿ ಅದು ಕ್ರಮೇಣ ನಿಧಾನಗೊಂಡಿದೆ. ನಗರದ ಇತಿಹಾಸದಲ್ಲಿ ಪ್ರಾಯಶಃ ಅತ್ಯಂತ ಪ್ರಸಿದ್ಧ ಚಲನಚಿತ್ರ-ನಿರ್ಮಾಣ ಘಟನೆ ಎಂದರೆ ಲೆಥಲ್ ವೆಪನ್ 3 ಸಿನಿಮಾಗಾಗಿ ಒರ್ಲ್ಯಾಂಡೊದ ಮೊದಲಿನ ಸಿಟಿಹಾಲ್‌ನ ಅಂತಃಸ್ಫೋಟ ನಡೆಸಿದ್ದು. ಇಂದು ಒರ್ಲ್ಯಾಂಡೊ ದೂರದರ್ಶನ ಕಾರ್ಯಕ್ರಮಗಳು, ನೇರ-ವಿಡಿಯೋ ಕಾರ್ಯಕ್ರಮಗಳು ಮತ್ತು ವಾಣಿಜ್ಯ ತಯಾರಿಕೆಗಳ ಬಹುದೊಡ್ಡ ನಿರ್ಮಾಣ ಕೇಂದ್ರವಾಗಿದೆ.
2000ದಲ್ಲಿ ಒಟ್ಟುಗೂಡಿದ ಸಂಖ್ಯಾಶಾಸ್ತ್ರೀಯ ಪ್ರದೇಶಗಳನ್ನು ರಚಿಸಿದಾಗ, ಒರ್ಲ್ಯಾಂಡೊ ಮೊದಲು ಫ್ಲೋರಿಡಾದ ಗ್ರಾಮಗಳು ಮತ್ತು ಮೈಕ್ರೋಪಾಲಿಟನ್ ಸಂಖ್ಯಾಶಾಸ್ತ್ರೀಯ ಪ್ರದೇಶದೊಂದಿಗೆ ಸೇರಿ, ಒರ್ಲ್ಯಾಂಡೊ-ಗ್ರಾಮಗಳು, ಫ್ಲೋರಿಡಾ, ಒಟ್ಟುಗೂಡಿದ ಸಂಖ್ಯಾಶಾಸ್ತ್ರೀಯ ಪ್ರದೇಶವಾಗಿ ರೂಪುಗೊಂಡಿತು. 2006ರಲ್ಲಿ,ಡೆಲ್ಟೋನ ಪಾಮ್ ಕೋಸ್ಟ್‌ ಗಳ ಮಹಾನಗರಪಾಲಿಕೆ ಪ್ರದೇಶಗಳನ್ನು ಸೇರಿಸಿ, ಒರ್ಲ್ಯಾಂಡೊ-ಡೆಲ್ಟೋನ - ಡೆಲ್ಟೋನ ಬೀಚ್‌‌, ಫ್ಲೋರಿಡಾ, ಒಟ್ಟುಗೂಡಿದ ಸಂಖ್ಯಾಶಾಸ್ತ್ರೀಯ ಪ್ರದೇಶ ವನ್ನು ರಚಿಸಲಾಯಿತು. ಈ ಹೊಸ ದೊಡ್ಡ ಸಿಎಸ್‌ಎ ಯು ಒಟ್ಟು 2,693,552 ಜನಸಂಖ್ಯೆ ಹೊಂದಿತ್ತು. ಜೊತೆಗೆ ದೇಶದಲ್ಲಿ ತ್ವರಿತಗತಿಯಲ್ಲಿ ಬೆಳವಣಿಗೆ ಹೊಂದುತ್ತಿರುವ ೨೫ ಕೌಂಟಿಗಳಲ್ಲಿ 3 ಕೌಂಟಿಗಳನ್ನು ಹೊಂದಿತ್ತು; ಅವೆಂದರೆ ಫ್ಲಾಗ್ಲರ್‌‌ 1ನೇ ಶ್ರೇಣಿ ; ಒಸ್ಕೆಯೊಲ, 17ನೇಯದು; ಮತ್ತು ಲೇಕ್ 23ನೇಯದು.
ಒರ್ಲ್ಯಾಂಡೊ ನಗರ ಮಿತಿಯಲ್ಲಿ 115 ನೆರೆಹೊರೆ ಗಳಿವೆ ಮತ್ತು ಮಹಾನಗರಪಾಲಿಕೆಗೆ ಸೇರದೇ ಇರುವ ಹಲವಾರು ಪ್ರದೇಶಗಳಿವೆ. ಒರ್ಲ್ಯಾಂಡೊದ ನಗರ ಮಿತಿಗಳು ಒಂದು ಚೆಕ್‌ಬೋರ್ಡ್ ಅನ್ನು ಹೋಲುತ್ತವೆ. ನಗರ ಮಿತಿಯಲ್ಲಿ ಸುತ್ತಲೂ ಮಹಾನನಗರ ಪಾಲಿಕೆ ವ್ಯಾಪ್ತಿಗೆ ಸೇರದೇ ಇರುವ ಆರೇಂಜ್ ಕೌಂಟಿಯ ಕೆಲವು ಭಾಗಗಳಿವೆ. ಇದು ಕೆಲವೊಮ್ಮೆ ಗೊಂದಲಕ್ಕೆ ಎಡೆ ಮಾಡಿಕೊಡುತ್ತದೆ. ಏಕೆಂದರೆ ಕೆಲವು ಪ್ರದೇಶಗಳಿಗೆ ಆರೇಂಜ್ ಕೌಂಟಿ ಮತ್ತು ಒರ್ಲ್ಯಾಂಡೊ ನಗರ ಎರಡೂ ಕಡೆಯಿಂದ ಕೆಲವು ಸೇವೆಗಳನ್ನು ಒದಗಿಸಲಾಗುತ್ತದೆ. ಒರ್ಲ್ಯಾಂಡೊದ ನಗರ ಜನಸಂಖ್ಯೆಯು ಅದರ ಮಹಾನಗರಪಾಲಿಕೆ ಜನಸಂಖ್ಯೆಗೆ ಹೋಲಿಸಿದಾಗ ಏಕೆ ಕಡಿಮೆ ಇದೆ ಎಂಬುದನ್ನು ಇದು ವಿವರಿಸುತ್ತದೆ. ನಗರ ಮತ್ತು ಕೌಂಟಿ ಈಗ ಒಟ್ಟುಸೇರಿ, ನಗರದ ಮಿತಿಗಳನ್ನು "ಗುರುತಿಸಲು" ಪ್ರಯತ್ನಿಸುತ್ತಿವೆ. ಒರ್ಲ್ಯಾಂಡೊಗೆ ಉಪಭಾಗವಾಗಿ ಸೇರಿರುವ ಭೂಮಿಯು ಈಗಾಗಲೇ ಸದ್ಯದ ನಗರ ಮಿತಿಗಳನ್ನು ಗಡಿಯಾಗಿ ಹೊಂದಿವೆ.
1988ರಲ್ಲಿ ನಿರ್ಮಾಣಗೊಂಡ ಸನ್‌ಟ್ರಸ್ಟ್ ಸೆಂಟರ್, , ಸೆಂಟ್ರಲ್ ಫ್ಲೋರಿಡಾದಲ್ಲಿ ಅತ್ಯಂತ ಎತ್ತರದ ಗಗನಚುಂಬಿ ಕಟ್ಟಡವಾಗಿದೆ.
ಎಒಲ ಸರೋವರದಲ್ಲಿರುವ ವಿಯುಇ 2008ರಲ್ಲಿ ನಿರ್ಮಾಣಗೊಂಡಿದ್ದು, ಎತ್ತರವಿದೆ. 35 ಮಹಡಿಗಳಿರುವ ಇದು ಸನ್‌ಟ್ರಸ್ಟ್ ಸೆಂಟರ್‌ಗಿಂತ ಹೆಚ್ಚು ಮಹಡಿಗಳನ್ನು ಹೊಂದಿದೆ.
ಒರ್ಲ್ಯಾಂಡೊದ ಪ್ರಗತಿಗೆ ಮಹತ್ವದವಾದ ಒಂದು ಘಟನೆ 1962ರಲ್ಲಿ ನಡೆಯಿತು. ಅದೆಂದರೆ ಹೊಸ ಒರ್ಲ್ಯಾಂಡೊ ಜೆಟ್‌ಪೋರ್ಟ್‌ ಅನ್ನು ಇಂದಿನ ಒರ್ಲ್ಯಾಂಡೊ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣಕ್ಕೆ ಮೊದಲು ಆರಂಭಿಸಲಾಯಿತು. ಅದನ್ನು ಮೆಕ್‌ಕಾಯ್ ವಾಯು ಪಡೆ ನೆಲೆ ಪ್ರದೇಶದ ಭಾಗದಿಂದ ನಿರ್ಮಿಸಲಾಯಿತು. 1970ರ ಸುಮಾರಿಗೆ, ಇಲ್ಲಿಗೆ ನಾಲ್ಕು ಪ್ರಮುಖ ಏರ್‌ಲೈನ್‌ಗಳು (ಡೆಲ್ಟಾ ಏರ್‌ಲೈನ್ಸ್ , ನ್ಯಾಶನಲ್ ಏರ್‌ಲೈ್ನ್ಸ್, ಈಸ್ಟರ್ನ್‌ ಏರ್‌ಲೈ್ನ್ಸ್ ಮತ್ತು ಸೌದರ್ನ್‌ ಏರ್‌ಲೈ್ನ್ಸ್ )ಗಳು ನಿಯಮಿತವಾದ ವಿಮಾನಯಾನ ಸೇವೆ ಒದಗಿಸುತ್ತಿವೆ. ಮೆಕ್‌ಕಾಯ್ ವಾಯು ಪಡೆ ನೆಲೆಯನ್ನು ಅಧಿಕೃತವಾಗಿ 1975ರಲ್ಲಿ ಮುಚ್ಚಲಾಯಿತು. ಅದರ ಬಹುತೇಕ ಭಾಗ ಈಗ ವಿಮಾನನಿಲ್ದಾಣದ ಭಾಗವಾಗಿದೆ. ವಿಮಾನನಿಲ್ದಾಣವು ಈಗಲೂ ಮೊದಲಿನ ವಾಯು ಪಡೆ ವಿಮಾನನಿಲ್ದಾಣ ಸಂಕೇತ ವನ್ನು ಉಳಿಸಿಕೊಂಡಿದೆ.
ಮೆಟ್ರೋ ಒರ್ಲ್ಯಾಂಡೊದಲ್ಲಿ ಒಟ್ಟು 71 ಪೂರ್ಣಗೊಂಡಿರುವ ಗಗನಚುಂಬಿ ಕಟ್ಟಡಗಳಿವೆ. ಇವುಗಳಲ್ಲಿ ಹೆಚ್ಚಿನವುಗಳು ಡೌನ್‌ಟೌನ್ ಒರ್ಲ್ಯಾಂಡೊದಲ್ಲಿ ಇವೆ ಮತ್ತು ಇನ್ನುಳಿದವು ಡೌನ್‌ಟೌನಿನ ನೈರುತ್ಯದ ಪ್ರವಾಸೀ ಜಿಲ್ಲೆಯಲ್ಲಿವೆ. ಡೌನ್‌ಟೌನ್ ಒರ್ಲ್ಯಾಂಡೊದಲ್ಲಿ ನಿರ್ಮಿಸಿರುವ ಗಗನಚುಂಬಿ ಕಟ್ಟಡಗಳ ಸಂಖ್ಯೆ 1988ರಿಂದ ಅಂದರೆ ಸನ್‌ಟ್ರಸ್ಟ್ ಸೆಂಟರ್ ಪೂರ್ಣಗೊಂಡಾಗಿನಿಂದ ಹೆಚ್ಚಾಗಿಲ್ಲ. ಒರ್ಲ್ಯಾಂಡೊ ಎಕ್ಸ್‌ಕ್ಯುಟಿವ್ ವಿಮಾನನಿಲ್ದಾಣವು ಡೌನ್‌ಟೌನ್ ಒರ್ಲ್ಯಾಂಡೊದಿಂದ ನಾಲ್ಕು ಮೈಲುಗಳ ದೂರದಲ್ಲಿದೆ. ಆದರೂ ಸಂಯುಕ್ತ ವಾಯುಯಾನ ಆಡಳಿತ ವು ಸ್ಥಳೀಯ ವಾಸ್ತುಶಿಲ್ಪಿಗಳಿಗೆ ಈ ಕುರಿತು ಏಕೆ ನಿರ್ಬಂಧಗಳನ್ನು ಹೇರಿದೆ ಎಂಬುದಕ್ಕೆ ಯಾವುದೇ ಅಧಿಕೃತ ಕಾರಣಗಳು ಇಲ್ಲ.
2007ರಲ್ಲಿ, ಒರ್ಲ್ಯಾಂಡೊ ವಿಶ್ವ ಬ್ಯಾಲೆ ಸ್ಪರ್ಧೆ ಯನ್ನು ಏರ್ಪಡಿಸಿದ ನಗರವಾಗಿತ್ತು. ಇದು ಪ್ರತಿ ವರ್ಷ ನಡೆಯುವ ವಿಶ್ವ-ಪ್ರಸಿದ್ಧ ಕಾರ್ಯಕ್ರಮವಾಗಿದ್ದು, ವಿಶ್ವದೆಲ್ಲೆಡೆಯ ನೃತ್ಯಗಾರರು ಇದರಲ್ಲಿ ಸ್ಪರ್ಧಿಸಲು ಸೇರುತ್ತಾರೆ. ಈ ಸ್ಪರ್ಧೆಯು ಜಾಗತಿಕ ಮನೋರಂಜನಾ ಉದ್ಯಮದಿಂದ ಪ್ರಮುಖ ಪ್ರಸಿದ್ಧ ವ್ಯಕ್ತಿಗಳನ್ನು ಆಕರ್ಷಿಸುತ್ತದೆ. ಜೊತೆಗೆ ವಿಶ್ವದೆಲ್ಲೆಡೆ ಇರುವ ಭಾವೀ ತಲೆಮಾರಿನ ಕಲಾ ಪ್ರತಿಭೆಯುಳ್ಳವರನ್ನು ಗುರುತಿಸಿ, ಗೌರವಿಸುತ್ತದೆ. ಈ ವಾರ್ಷಿಕ ಕಾರ್ಯಕ್ರಮಕ್ಕೆ ಪ್ರಮುಖ ಅಂತಾರಾಷ್ಟ್ರೀಯ ನೃತ್ಯ ವಿಮರ್ಶಕರು ಬರುತ್ತಾರೆ. ಜೊತೆಗೆ ಭಾಗವಹಿಸುವ ದೇಶಗಳಿಗೆ ಜಾಗತಿಕ ಇಂಟರ್‌ನೆಟ್ ಮೂಲಕ ಮತ್ತು ದೂರದರ್ಶನದ ಸಹಸ್ರಾರು ಪ್ರೇಕ್ಷಕರಿಗೆ ಪ್ರಸಾರ ಮಾಡಲಾಗುವುದು.
ಈ ಪ್ರದೇಶದಲ್ಲಿ ನೆಲೆನಿಂತ ಕುಟುಂಬಗಳಲ್ಲಿ ಕರ್ರಿ ಕುಟುಂಬವೂ ಒಂದು. ಅವರ ಆಸ್ತಿಯು ಪೂರ್ವ ಒರ್ಲ್ಯಾಂಡೊದಲ್ಲಿ ಎಕೊನ್ಲೊಕಶೆ ನದಿ ಯುದ್ದಕ್ಕೂ ಇದೆ. ಈ ನದಿಯನ್ನು ಪ್ರವಾಸಿಗರು ಹಾಗೆಯೇ ವಾಹನದಲ್ಲಿ ದಾಟಿಕೊಂಡು ಅಂದರೆ ಫೋರ್ಡಿಂಗ್ ಮಾಡಿಕೊಂಡು ಹೋಗುತ್ತಾರೆ. ಅವರ ನೆನಪಿಗಾಗಿಯೇ ಒಂದು ರಸ್ತೆಗೆ ಕರ್ರಿ ಫೋರ್ಡ್‌ ರಸ್ತೆ ಎಂದು ಹೆಸರಿಡಲಾಗಿದೆ. ಬಾಗ್ಗಿ ಕ್ರೀಕ್ ಪ್ರದೇಶದಲ್ಲಿ ವಿಮಾನನಿಲ್ದಾಣದ ಸ್ವಲ್ಪ ದಕ್ಷಿಣದಲ್ಲಿ , 19ನೇ ಶತಮಾನದ ಕೊನೆಯಲ್ಲಿ ವಾರ್ಡ್‌ ಕುಟುಂಬದ ವಸತಿನಿವೇಶನ ಆಸ್ತಿ ಇದ್ದಿತು. ಈ ಆಸ್ತಿಯು ಈಗಲೂ ವಾರ್ಡ್‌ ಕುಟುಂಬದ ಒಡತನದಲ್ಲಿದೆ. ಇದನ್ನು -417ದ ದಕ್ಷಿಣ ಭಾಗಕ್ಕೆ ಇರುವುದನ್ನು ಅಂತಾರಾಷ್ಟ್ರೀಯ ವಿಮಾನನಿಲ್ದಾಣದಿಂದ ಹೊರಡುವ ವಿಮಾನಗಳಿಂದ ನೋಡಬಹುದು.
ಫ್ಲೋರಿಡಾದ ದೊಡ್ಡ ಒಳಾಂತರ ನಗರವಾಗಿರುವ ಒರ್ಲ್ಯಾಂಡೊ, ಸ್ಪ್ಯಾನಿಶ್ -ಅಮೆರಿಕನ್ ಯುದ್ಧದ ಮತ್ತು ವಿಶ್ವ ಸಮರ ರ ಸಮಯದಲ್ಲಿ ಜನಪ್ರಿಯ ರೆಸಾರ್ಟ್‌ ಆಗಿದ್ದಿತು. 1920ರಲ್ಲಿ ಫ್ಲೋರಿಡಾ ಲ್ಯಾಂಡ್ ಬೂಮ್ ಸಮಯದಲ್ಲಿ ಒರ್ಲ್ಯಾಂಡೊ ವ್ಯಾಪಕ ಗೃಹನಿರ್ಮಾಣ ಅಭಿವೃದ್ಧಿಯನ್ನು ಕಂಡಿತು. ಭೂಮಿಯ ಬೆಲೆ ಗಗನಕ್ಕೇರಿತು. ಈ ಸಮಯದಲ್ಲಿ ಡೌನ್‌ಟೌನಿನಲ್ಲಿ ಹಲವಾರು ನೆರೆಹೊರೆ ನಿರ್ಮಾಣಗೊಂಡವು. ಅವುಗಳಲ್ಲಿ ಅನೇಕ ದೊಡ್ಡ ಬಂಗಲೆಗಳಾಗಿದ್ದವು. ಫ್ಲೋರಿಡಾವನ್ನು 1920ರ ಕೊನೆಯ ಭಾಗದಲ್ಲಿ ಹಲವಾರು ಹರಿಕೇನ್‌‌ಗಳು ಅಪ್ಪಳಿಸಿದಾಗ, ಜೊತೆಗೆ ಗ್ರೇಟ್ ಡಿಪ್ರೆಶನ್ ಆರ್ಥಿಕ ಹಿಂಜರಿಕೆ ನಂತರ ಈ ಪ್ರಗತಿ ಕೊನೆಗೊಂಡಿತು.
ಒರ್ಲ್ಯಾಂಡೊ ಅಂತಾರಾಷ್ಟ್ರೀಯ ಫ್ರಿಂಜ್ ಥಿಯೇಟರ್ ಫೆಸ್ಟಿವಲ್ ಒಂದು ರಂಗಭೂಮಿ ಉತ್ಸವವಾಗಿದ್ದು, ವಿಶ್ವದೆಲ್ಲೆಡೆಯ ಪ್ರವಾಸೀ ರಂಗಭೂಮಿ ಕಂಪನಿಗಳು ಇಲ್ಲಿಗೆ ಆಗಮಿಸುತ್ತವೆ. ಪ್ರತಿ ವಸಂತಕಾಲದಲ್ಲಿ ಡೌನ್‌ಟೌನ್ ಒರ್ಲ್ಯಾಂಡೊದ ಅನೇಕ ಸ್ಥಳಗಳಲ್ಲಿ ಈ ಉತ್ಸವದ ಕಾರ್ಯಕ್ರಮಗಳನ್ನು ನಡೆಸಲಾಗುತ್ತದೆ. ಉತ್ಸವದಲ್ಲಿ, ಸ್ಥಳೀಯ ಕಲಾವಿದರಿಂದ ಹೊಸ ಮತ್ತು ಇನ್ನೂ ಪ್ರದರ್ಶಿತಗೊಳ್ಳದ ನಾಟಕಗಳ ಪೂರ್ಣ ರಂಗಪ್ರದರ್ಶನ ಮತ್ತು ಅವುಗಳ ಓದುವಿಕೆ ಇರುತ್ತದೆ ಜೊತೆಗೆ ವಸಂತಕಾಲದಲ್ಲಿ, ಹ್ಯಾರಿಯೆಟ್ ಲೇಕ್ ಫೆಸ್ಟಿವಲ್ ಆಫ್ ನ್ಯೂ ಪ್ಲೇಸ್ ಎಂಬ ಹೊಸ ನಾಟಕಗಳ ಇನ್ನೊಂದು ರಂಗ ಉತ್ಸವ ಇರುತ್ತದೆ. ಇದನ್ನು ಒರ್ಲ್ಯಾಂಡೊ ಶೇಕ್ಸ್‌ಪಿಯರ್ ಥಿಯೇಟರ್ ನಡೆಸುತ್ತದೆ.
ಒರ್ಲ್ಯಾಂಡೊ ಒಂದು ಪ್ರಮುಖ ಕೈಗಾರಿಕೋದ್ಯಮಗಳು ಮತ್ತು ಹೈ-ಟೆಕ್ ಕೇಂದ್ರವಾಗಿದೆ. ಮೆಟ್ರೋ ಪ್ರದೇಶವು ಸುಮಾರು 13.4 ಬಿಲಿಯನ್ ಡಾಲರ್‌ ಮೌಲ್ಯದ ತಂತ್ರಜ್ಞಾನ ಉದ್ಯಮವನ್ನು ಹೊಂದಿದ್ದು, ಸುಮಾರು 53,000 ಜನರು ಉದ್ಯೋಗಿಗಳಾಗಿದ್ದಾರೆ. ಅಲ್ಲದೆ ಇದು ರಾಷ್ಟ್ರೀಯ ಮಟ್ಟದಲ್ಲಿಯೂ ಡಿಜಿಟಲ್‌ ಮೀಡಿಯಾ, ಕೃಷಿ ತಂತ್ರಜ್ಞಾನ, ವೈಮಾನಿಕ ಸೇವೆ, ಏರೋಸ್ಪೇಸ್ ಮತ್ತು ಸಾಫ್ಟ್‌‌ವೇರ್ ಡಿಸೈನ್‌ಗಳಲ್ಲಿ ವಿನೂತನ ಆವಿಷ್ಕಾರದ ಕ್ಲಸ್ಟರ್ ಆಗಿ ಗುರುತಿಸಲಾಗಿದೆ. ಸುಮಾರು 20 ದೇಶಗಳನ್ನು ಪ್ರತಿನಿಧಿಸುವ 150ಕ್ಕೂ ಹೆಚ್ಚು ಅಂತಾರಾಷ್ಟ್ರೀಯ ಕಂಪನಿಗಳು, ಮೆಟ್ರೋ ಒರ್ಲ್ಯಾಂಡೊದಲ್ಲಿ ಸಂಸ್ಥೆಗಳನ್ನು ಹೊಂದಿವೆ.
ಒರ್ಲ್ಯಾಂಡೊ ನಗರವು ದೇಶದಲ್ಲಿ 7ನೇ ಅತಿದೊಡ್ಡ ಸಂಶೋಧನಾ ಪಾರ್ಕ್‌ ಅನ್ನು ಹೊಂದೆ. ಸೆಂಟ್ರಲ್ ಫ್ಲೋರಿಡಾ ಸಂಶೋಧನಾ ಪಾರ್ಕ್‌ 1,025 ಎಕರೆಗಳಿಗೂ ಹೆಚ್ಚು ಪ್ರದೇಶದಲ್ಲಿ ವ್ಯಾಪಿಸಿದೆ. ಸುಮಾರು 120 ಕಂಪನಿಗಳು ಇಲ್ಲಿವೆ ಮತ್ತು ಈ ಕಂಪನಿಗಳಲ್ಲಿ 8,500 ಜನ ಉದ್ಯೋಗಿಗಳಿದ್ದಾರೆ. ಜೊತೆಗೆ ದೇಶದ ಮಿಲಿಟರಿ ಸಿಮುಲೇಶನ್ ಹಾಗೂ ತರಬೇತಿ ಕಾರ್ಯಕ್ರಮಗಳ ನೆಲೆಯಾಗಿದೆ. ಮೆಟ್ರೋ ಒರ್ಲ್ಯಾಂಡೊವು ಯು.ಎಸ್. ಸೈನ್ಯ, ನೌಕಾದಳ, ವಾಯುಪಡೆ ಮತ್ತು ಮರೀನ್ಸ್ ಮತ್ತು ಕರಾವಳಿ ರಕ್ಷಣಾಪಡೆಗಳ ಸಿಮುಲೇಶನ್ ಸಂಗ್ರಹಣೆ ತುಕಡಿಗಳ ನೆಲೆಯಾಗಿದೆ.
ಒರ್ಲ್ಯಾಂಡೊ ನಗರದಲ್ಲಿ ಒರ್ಲ್ಯಾಂಡೊ ಮ್ಯಾಜಿಕ್‌ ತಂಡ, ಒರ್ಲ್ಯಾಂಡೊ ಪ್ರೆಡೇಟರ್ಸ್ ಅರೀನ ಫುಟ್‌ಬಾಲ್ ಲೀಗ್ ತಂಡ, ದಿ ದಒರ್ಲ್ಯಾಂಡೊ ಟೈಟನ್ಸ್ ಎನ್‌ಎಲ್‌ಎಲ್‌ ಇಂಡೋರ್ ಲ್ಯಾಕ್ರೋಸ್ ತಂಡ, ದಿ ಫ್ಲೋರಿಡಾ ಟಸ್ಕರ್ಸ್ ಯುಎಫ್‌ಎಲ್ ತಂಡ, ದಿ ಒರ್ಲ್ಯಾಂಡೊ ಫ್ಯಾಂಟಸಿ ಎಲ್‌ಎಫ್‌ಎಲ್ ತಂಡ ಮತ್ತು ದಿ ಯುಸಿಎಫ್ ನೈಟ್ಸ್ ಕಾಲೇಜ್ ಅಥ್ಲೆಟಿಕ್ಸ್ ತಂಡಗಳು. ನಗರವು 2012 ಎನ್‌ಬಿಎ ಅಲ್‌-ಸ್ಟಾರ್‌ ಗೇಮ್‌ ಅನ್ನು ಹೊಸ ಆಮ್‌ವೇ ಕೇಂದ್ರದಲ್ಲಿ ಆಯೋಜಿಸಲಿದ್ದು, ಈ ಕೇಂದ್ರವು 2010ರ ಕೊನೆಯಲ್ಲಿ ಆರಂಭಗೊಳ್ಳುವ ನಿರೀಕ್ಷೆ ಇದೆ.
1875ರಿಂದ 1895ರವರೆಗಿನ ಅವಧಿಯನ್ನು ಒರ್ಲ್ಯಾಂಡೊದ ಸ್ವರ್ಣಯುಗವೆಂದು ನೆನಪಿಸಿಕೊಳ್ಳಲಾಗುತ್ತದೆ. ಆಗ ಈ ನಗರವು ಫ್ಲೋರಿಡಾದ ಕಿತ್ತಳೆ ಉದ್ಯಮದ ನೆಲೆಯಾಯಿತು. ಆದರೆ 1894-95ರ ಗ್ರೇಟ್ ಫ್ರೀಜ್ ಅವಧಿಯು ಅನೇಕ ಮಾಲೀಕರಿಗೆ ತಮ್ಮ ಸ್ವತಂತ್ರ ತೋಪು/ತೋಟಗಳನ್ನು ಕೈಬಿಡುವಂತೆ ಮಾಡಿತು. ಇದರಿಂದಾಗಿ ಜಮೀನು ಕೆಲವೇ "ಸಿಟ್ರಸ್ ಬ್ಯಾರನ್‌ " ಗಳ ಕೈ ಸೇರುವಂತಾಗಿ, ಅವರು ತಮ್ಮ ಕಾರ್ಯಾಚರಣೆಗಳನ್ನು ದಕ್ಷಿಣಕ್ಕೆ, ಮುಖ್ಯವಾಗಿ ಪೋಕ್ ಕೌಂಟಿಯಲ್ಲಿರುವ ವೇಲ್ಸ್ ಸರೋವರದ ಸುತ್ತಮುತ್ತಲಿನ ಪ್ರದೇಶಕ್ಕೆ ಸ್ಥಳಾಂತರಿಸಿದರು.
ಇಂದು, "ಹಳೆಯ ಒರ್ಲ್ಯಾಂಡೊ"ದ ಐತಿಹಾಸಿಕ ಕೇಂದ್ರವು ಡೌನ್‌ಟೌನ್ ಒರ್ಲ್ಯಾಂಡೊದಲ್ಲಿ, ಚರ್ಚ್‌ ಸ್ಟ್ರೀಟ್‌ ಉದ್ದಕ್ಕೆ, ಆರೇಂಜ್ ಅವೆನ್ಯೂ ಮತ್ತು ಗಾರ್ಲೆಂಡ್ ಅವೆನ್ಯೂ ಮಧ್ಯೆ ಇದೆ. ಐತಿಹಾಸಿಕ ಜಿಲ್ಲೆ ಮುಖ್ಯವಾಗಿ ಎಒಲ ಸರೋವರ ದ ಸುತ್ತಮುತ್ತಲಿನ ಪ್ರದೇಶದಲ್ಲಿ ಇದೆ. ಇಲ್ಲಿ ಶತಮಾನದಷ್ಟು ಹಳೆಯ ಓಕ್‌ ಮರಗಳ ಸಾಲಿನ ಇಟ್ಟಿಗೆ ರಸ್ತೆಗಳಿವೆ. ಈ ನೆರೆಹೊರೆಗಳನ್ನು "ಲೇಕ್ ಎಒಲ ಹೈಟ್ಸ್ " ಮತ್ತು "ಥೊರ್ನ್‌ಟನ್ ಪಾರ್ಕ್" ಎಂದು ಕರೆಯಲಾಗುತ್ತಿದ್ದು, ಇಲ್ಲಿ ಒರ್ಲ್ಯಾಂಡೊದ ಅತ್ಯಂತ ಹಳೆಯ ಕೆಲವು ಮನೆಗಳಿವೆ.
ಟೊರ್ನಡೊಗಳು ಸಾಮಾನ್ಯವಾಗಿ ಬೇಸಿಗೆಯಲ್ಲಿ ಬಲವಾದ ಗುಡುಗುಮಳೆಯಿಂದ ಕೂಡಿರುತ್ತವೆ. ಚಳಿಗಾಲದಲ್ಲಿ ಬಿರುಗಾಳಿ ಬೀಸುವಾಗ ಮತ್ತು ಹರಿಕೇನ್‌ಗಳು ಇಲ್ಲಿಂದ ದಾಟಿ ಹೋಗುವಾಗ ಆಗೀಗ ಗುಡುಗು ಮಳೆಯಾಗುವುದು ಸಾಮಾನ್ಯ. ಈ ಪ್ರದೇಶದ ಇತಿಹಾಸದಲ್ಲಿ ಎರಡು ಅತಿಕೆಟ್ಟ ಚಂಡಮಾರುತ ಅಪ್ಪಳಿಸಿದ್ದು ಎಂದರೆ 1998ರಲ್ಲಿ ಅಪ್ಪಳಿಸಿದ ಕಿಸ್ಸಿಮೀ, ಅದರಿಂದಾಗಿ 42 ಜನರು ಸತ್ತರು. ನಂತರ ಸಮ್ಟರ್, ಲೇಕ್ ಮತ್ತು ವೊಲುಸಿಯ ಕೌಂಟಿಗಳಿಗೆ 2007ರಲ್ಲಿ ಅಪ್ಪಳಿಸಿದ ಚಂಡಮಾರುತ, ಆಗ 21 ಜನರು ಸತ್ತರು. ಈ ಎರಡೂ ದುರ್ಘಟನೆಗಳು ಫೆಬ್ರವರಿಯಲ್ಲಿ ನಡೆದಿದ್ದವು.
1836ರಲ್ಲಿ ಐರೋಪ್ಯ ವಸಾಹತುಗಾರರು ಆಗಮಿಸುವ ಮೊದಲು, ಒರ್ಲ್ಯಾಂಡೊದಲ್ಲಿ ಕ್ರೀಕ್ ಮತ್ತು ಇನ್ನಿತರ ಅಮೆರಿಕದ ಮೂಲನಿವಾಸಿಗಳ ಬುಡಕಟ್ಟಿನವರು ಇದ್ದರು. ಈ ಪ್ರದೇಶದಲ್ಲಿ ಇಂದು ಕೆಲವೇ ಪುರಾತತ್ವ ನೆಲೆಗಳು ಇವೆ. ಡೌನ್‌ಟೌನ್ ಒರ್ಲ್ಯಾಂಡೊದ ದಕ್ಷಿಣಕ್ಕೆ ಇರುವ ಆಧುನಿಕ ಕಾಲದ ಲೇಕ್ ಗ್ಯಾಟ್ಲಿನ್ ದಡಗಳ ಉದ್ದಕ್ಕೆ ಇರುವ ಗ್ಯಾಟ್ಲಿನ್ ಕೋಟೆಗಳ ಹೊರತಾಗಿ ಮತ್ತೇನೂ ಉಳಿದಿಲ್ಲ. ನಿರ್ಮಾಣ ಕಾಮಗಾರಿ ಸಮಯದಲ್ಲಿ ಬಾಣದ ತುದಿ ಅಥವಾ ಹಗುರು ಬಂದೂಕಿನ ಗುಂಡುಗಳು ಉತ್ಖನನದ ಸಮಯದಲ್ಲಿ ಸಿಕ್ಕಿರುವ ಉದಾಹರಣೆಗಳು ಇವೆ.